hotchpotch/miracl-hf-unified huggingface dataset:
ณรงค์ วงศ์วรรณ
ณรงค์ วงศ์วรรณ (25 ธันวาคม พ.ศ. 2468 - ) หรือเป็นที่รู้จักว่า "พ่อเลี้ยงเมืองแพร่" อดีตรองนายกรัฐมนตรี อดีตรัฐมนตรีหลายกระทรวง และอดีตหัวหน้าพรรคสามัคคีธรรม เป็นหัวหน้าพรรคการเมืองที่เคยได้รับเลือกตั้ง ส.ส.มากที่สุดในสภาผู้แทนราษฎร แต่หัวหน้าพรรคไม่ได้รับตำแหน่งนายกรัฐมนตรี
ณรงค์ วงศ์วรรณ หรือที่นิยมเรียกว่า "พ่อเลี้ยงณรงค์" เป็นบุตรชายคนโตของนายแสน หรือพ่อเจ้าแสน วงศ์วรรณ (เปลี่ยนนามสกุลจาก:ผาทอง) สืบเชื้อสายมาจากเจ้าแสนเสมอใจเครือญาติเจ้าหลวงเทพวงศ์ลิ้นตอง เจ้าผู้ครองนครแพร่องค์ที่19 ผู้ก่อตั้งบริษัทเทพวงศ์ และนางพลอย หรือแม่เลี้ยงพลอย วงศ์วรรณ มีน้อง 2 คน ได้แก่นายสังวาลย์ หรือพ่อเลี้ยงสังวาลย์ วงศ์วรรณ อดีตสมาชิกสภาผู้แทนราษฎร จังหวัดลำพูน และนางถนอมศรี วงศ์วรรณ พ่อเลี้ยงณรงค์ สมรสกับนางอุไร หรือแม่เลี้ยงอุไร วงศ์วรรณ มีบุตร-ธิดา 8 คน คือ
นายณรงค์ วงศ์วรรณ จบการศึกษาด้านเศรษฐศาสตร์-เกษตร จากประเทศสหรัฐอเมริกา และได้รับพระราชทานปริญญาวิทยาศาสตร์ดุษฎีบัณฑิตกิตติมศักดิ์ สาขาวิชาเศรษฐศาสตร์เกษตร จากมหาวิทยาลัยเชียงใหม่ ในปีการศึกษา 2522-2523
ณรงค์ วงศ์วรรณ เคยได้รับตำแหน่งรัฐมนตรีช่วยว่าการกระทรวงมหาดไทย รัฐมนตรีว่าการกระทรวงเกษตรและสหกรณ์ (7 พฤษภาคม 2526 - 5 สิงหาคม 2529 ) เป็นรองนายกรัฐมนตรี ในรัฐบาลของพลเอกสุจินดา คราประยูร และ เป็นที่ปรึกษานายกรัฐมนตรี ในรัฐบาล บรรหาร ศิลปอาชา
การเลือกตั้งทั่วไปในวันที่ 22 มีนาคม พ.ศ. 2535 ภายใต้รัฐธรรมนูญ ฉบับ พ.ศ. 2534 หลังการเลือกตั้ง ปรากฏว่าพรรคสามัคคีธรรม ซึ่งมีนายณรงค์ วงศ์วรรณ เป็นหัวหน้าพรรค และนาวาอากาศตรีฐิติ นาครทรรพ เป็นเลขาธิการพรรค ได้ ส.ส.มากที่สุด คือ 79 ที่นั่ง ส่วนพรรคชาติไทยได้เป็นอันดับที่ 2 คือ 74 ที่นั่ง
พรรคการเมือง 5 พรรค คือ พรรคสามัคคีธรรม พรรคชาติไทย พรรคกิจสังคม พรรคประชากรไทยและพรรคราษฎร จำนวน 195 เสียง ได้รวมตัวกันเสนอชื่อนายณรงค์ วงศ์วรรณ หัวหน้าพรรคสามัคคีธรรม ขึ้นเป็นนายกรัฐมนตรี แต่ปรากฏข่าวว่าสหรัฐอเมริกาเคยปฏิเสธที่จะออกวีซ่า ให้กับนายณรงค์ เนื่องจากสงสัยมีการพัวพันกับขบวนการค้ายาเสพติด ซึ่งกรณีดังกล่าว นายณรงค์ วงศ์วรรณ ได้ปฏิเสธอย่างสิ้นเชิง และว่าข่าวนี้เป็นการจงใจสร้างเรื่องขึ้นเพื่อกีดกันไม่ให้ตนขึ้นเป็นนายกรัฐมนตรี พรรคการเมืองทั้ง 5 พรรค จึงสนับสนุนให้พลเอกสุจินดา คราประยูร ขึ้นเป็นนายกรัฐมนตรี จนเป็นสาเหตุทำให้ประชาชนเรียกร้องนายกฯ ที่มาจากการเลือกตั้ง และเป็นชนวนเหตุพฤษภาทมิฬ ในเวลาต่อมา
ซูแปร์โกปปาอีตาเลียนา
ซูแปร์โกปปาอีตาเลียนา () หรือ อิตาเลียนซูเปอร์คัพ () เริ่มทำการแข่งขันครั้งแรกในปี ค.ศ. 1988 เป็นการแข่งขันฟุตบอลของประเทศอิตาลี่ ในช่วงปรี-ซีซั่นซึ่งแข่งขันกันเป็นประจำทุกปี เพื่อเป็นเตรียมความพร้อมของทีม ก่อนหน้าที่ศึกเซเรียอาฤดูกาลใหม่จะแข่งขัน ซึ่งจะเป็นการพบกันระหว่างทีมแชมป์เซเรีย อา พบกับทีมแชมป์โกปปาอีตาเลีย ของฤดูกาลก่อนหน้านั้น โดยจะทำการแข่งขันกันแบบนัดเดียวรู้ผล ที่สนามของทีมแชมป์เซเรียอา แต่ในปี 1993 และ 2003 ได้ไปแข่งขันกันในสหรัฐอเมริกา ที่กรุงวอชิงตัน ดี.ซี. และอีสต์รัทเทอร์ฟอร์ด ส่วนในปี 2002 แข่งกันที่กรุงตริโปลี ประเทศลิเบีย ล่าสุดในปี 2009, 2011 และ 2012 ไปทำการแข่งขันกันที่กรุงปักกิ่ง ประเทศจีน
การขาดเลือดเฉพาะที่
ในทางการแพทย์ การขาดเลือดเฉพาะที่ (; มาจากภาษา "isch-" การปิดกั้น, "hema" หรือ "haema" เลือด) หมายถึงการปิดกั้นการไหลเวียนเลือดที่เลี้ยงเนื้อเยื่อ โดยทั่วไปมีปัจจัยเกี่ยวข้องที่สำคัญภายในหลอดเลือดซึ่งทำให้เนื้อเยื่อเหล่านั้นเสียหายหรือสูญเสียการทำงาน
การขาดเลือดเฉพาะที่หมายถึงการที่อวัยวะขาดเลือดไปเลี้ยง ซึ่งต่างจากภาวะเลือดมีออกซิเจนน้อย (hypoxia) ซึ่งหมายถึงการที่ร่างกายขาดออกซิเจน (เช่นอาจมีสาเหตุมาจากการขาดอากาศหายใจ) การขาดเลือดอาจเกิดจากการที่เลือดเลี้ยงตามอวัยวะต่างๆ ได้ไม่เพียงพอกับความต้องการออกซิเจนและสารอาหารของเนื้อเยื่อนั้น ซึ่งทำให้เนื้อเยื่อเกิดความเสียหายจากการขาดออกซิเจนและสารอาหารเพื่อใช้ในการเมแทบอลิซึมซึ่งทำให้เกิดของเสียสะสมและเกิดความเสียหาย
การขาดเลือดเฉพาะที่ยังอาจหมายถึงการที่เลือดไหลเวียนไปยังส่วนต่างๆ ของร่างกายได้ไม่เพียงพอ เนื่องมาจากการตีบหรืออุดกั้นของหลอดเลือดที่เลี้ยงอวัยวะ เช่นการอุดกั้นของหลอดเลือดหัวใจทำให้เกิดอาการปวดเค้นหัวใจ (angina pectoris)
ภาวะดังกล่าวอาจเกิดจาก
ศิลปะจินตนิยม
ศิลปะจินตนิยม () เริ่มต้นขึ้นในช่วงหลังของคริสต์ศตวรรษที่ 18 ในยุโรปตะวันตก เป็นการเปลี่ยนแปลงของแนวคิดทางปรัชญา วรรณกรรม และศิลปกรรม อันนำมาซึ่งการปฏิวัติอุตสาหกรรมในยุโรป กำเนิดของศิลปะจินตนิยมมีส่วนมาจากการต่อต้านแนวคิดทางสังคมและการเมืองแบบเก่าของยุคแสงสว่าง รวมถึงปฏิกิริยาต่อต้านการศึกษาวิทยาศาสตร์เกี่ยวกับธรรมชาติ โดยมากแนวคิดของศิลปะในยุคนี้จะสะท้อนออกมาในงานศิลปะแบบภาพวาด ดนตรี และวรรณกรรม
ตัวอย่างศิลปินผู้มีชื่อเสียงในยุคจินตนิยม ได้แก่ ลุดวิจ ฟาน เบโทเฟน, เฟรเดริก ชอแป็ง, วิลเลียม เบลก เป็นต้น
เบน โจนสัน
เบนจามิน โจนสัน (; 11 มิถุนายน ค.ศ. 1572 - 6 สิงหาคม ค.ศ. 1637) เป็นนักเขียนบทละคร กวี และนักแสดงชาวอังกฤษในยุคเรเนสซองส์ ร่วมสมัยเดียวกันกับ วิลเลียม เชกสเปียร์ มีชื่อเสียงจากบทละครเชิงล้อเลียน ที่โดดเด่นเช่นเรื่อง "Volpone", "The Alchemist" และ "Bartholomew Fair"
จอร์จี เฮนเลย์
จอร์จี้ "จอร์จี้" ลอร่า เฮนลี่ย์ () (เกิดเมื่อวันที่ 9 กรกฎาคม ค.ศ. 1995 [พ.ศ. 2538]) เป็นนักแสดงเด็กชาวอังกฤษในภาพยนตร์สุดอมตะ 7 เล่มเรื่อง อภินิหารตำนานแห่งนาร์เนีย และในปี 2005 (2548) เธอได้รับรางวัลจากสถาบันโพนิกฟิลม์คลิติกส์ ตำแหน่ง "Best Performance by a Youth in a Lead or Supporting Role - Female" ในเรื่อง
จอร์จี้ เฮนลี่ย์ กลับมารับงานแสดงในภาพยนตร์ภาคต่อ ตามหนังสือของซี.เอส.ลูอิส และใน โดยคาดกันว่าเป็นวันที่ 7 พฤษภาคม ค.ศ. 2010 (พ.ศ. 2553)
นอกจากนี้จอร์จี้ยังต้องเรียนกับ Ilkley Upstagers' Theatre Group และโรงเรียนประถมศึกษาแบรนฟอร์ด เธอเป็นน้องสาวของ ราเชล เฮนลี่ย์ (คนที่แสดงเป็น ลูซี่ พีเวนซี่ ใน)
ตั้งแต่การเปิดตัวของ เธอได้รับงานละครเรื่อง" Babes in the Wood" ที่สตูดิโอใกล้บ้าน ตั้งแต่วันที่ 27 มกราคมถึงวันที่ 4 กุมภาพันธ์ ค.ศ. 2006 เธอสามารถแสดงในฐานะ เด็กหญิงเจน ของรายการ การผจญภัยของเจน ช่อง BBC ในปี 2006 อีกด้วย
ภาพยนตร์และละครทางโทรทัศน์
กลุ่มภาษาวิซายัน
กลุ่มภาษาวิซายัน เป็นกลุ่มของภาษาในฟิลิปปินส์ ซึ่งเป็นส่วนหนึ่งของกลุ่มภาษาฟิลิปปินส์กลาง กลุ่มภาษานี้ส่วนใหญ่ใช้พูดในบริเวณวิซายา แต่ก็มีผู้ใช้ในบริเวณบิกอล (โดยเฉพาะซอร์ซอกอนและมัสบาเต) หมู่เกาะทางใต้ของลูซอน ทางเหนือและทางตะวันตกของมินดาเนา และในจังหวัดซูลูที่อยู่ทางตะวันตกเฉียงใต้ของมินดาเนา ผู้อยู่ในเมโทรมะนิลาบางส่วนพูดภาษาในกลุ่มนี้ด้วย
สมาชิกของภาษาในกลุ่มนี้มีมากกว่า 30 ภาษา ภาษาทีมีผู้พูดเป็นภาษาแม่มากที่สุดคือภาษาเซบัวโนมี 20 ล้านคน ในบริเวณวิซายากลาง ทางตะวันตกและทางเหนือของมินดาเนา อีก 2 ภาษาในกลุ่มนี้ที่เป็นที่รู้จักกันดีคือภาษาฮิลิไกนอน มีผู้พูด 7 ล้านคนในวิซายาตะวันตก และภาษาวาไร-วาไร มีผู้พูด 3 ล้านคนในวิซายาตะวันออก
ผู้พูดกลุ่มภาษาวิซายันเป็นภาษาแม่ทั้งภาษาเซบัวโน ภาษาฮิลิไกนอน และภาษาวาไร-วาไรจะเรียกภาษาของตนว่าบีซายาหรือบินซายา แม้ว่าภาษาที่ต่างกันเหล่านี้จะฟังกันไม่เข้าใจก็ตาม สำหรับผู้พูดกลุ่มภาษานี้นอกวิซายาจะไม่ใช้คำว่าบีซายาอ้างถึงภาษาของตนเอง เช่นผู้พูดภาษาบูตัวนอน ภาษาซูริกานอน และภาษามัสบาเตญโญ คำว่าวิซายาหมายถึงหมายถึงภาษาเซบัวโน ในขณะที่ชาวเตาซุกที่เป็นมุสลิม คำว่าวิซายาหมายถึงชาวฟิลิปปินส์ที่นับถือศาสนาคริสต์
ภาษาในกลุ่มนี้แบ่งได้เป็น 5 กลุ่มย่อย ดังนี้
ฮิลารี สแวงก์
ฮิลารี แอน สแวงค์ () เกิดเมื่อวันที่ 30 กรกฎาคม ค.ศ. 1974 เป็นนักแสดงชาวอเมริกันเจ้าของสองรางวัลออสการ์ เริ่มวงการภาพยนตร์จากการแสดงใน "Buffy the Vampire Slayer" (1992)และได้รับบทนำใน "The Next Karate Kid" (1994) และได้รับรางวัลออสการ์จากเรื่อง "Boys Don't Cry" และ "Million Dollar Baby"
ฮิลารี สแวงค์เกิดในลินคอล์น เนแบรสกา เธอมุ่งหน้าสู่ฮอลลีวูดตั้งแต่อายุได้เพียง 16 ปี หลังจากตระเวนในการคัดตัวนักแสดงหลายแห่ง จึงได้รับบท ในละครเบาสมองทางโทรทัศน์เรื่อง "Harry and the Hendersons" และทำให้ได้รับบทในรายการโทรทัศน์อื่นอย่าง "Growing Pains" เป็นต้น จนได้แสดงภาพยนตร์ครั้งแรกใน "Buffy the Vampire Slayer" (1992) ที่ต่อมากลายเป็นทีวีซีรีส์ยอดนิยม หลังจากนั้นก็ได้รับบทนำใน "The Next Karate Kid" (1994) ที่เธอร่วมคัดตัวกับคู่แข่งนับพัน
สแวงค์จึงรับงานแสดงทางโทรทัศน์ควบคู่ไปด้วย ทั้งใน "Camp Wilder", "Leaving L.A." หรือแม้แต่ใน "Beverly Hills, 90210" จนในปี 1999 เธอแสดงในภาพยนตร์เรื่อง "Boys Don't Cry" รับบทเป็นแบรนดอน / ทีน่า สาวทอมที่สร้างจากโครงเรื่องจริง ซึ่งทำให้เธอได้รับรางวัลผู้แสดงนำฝ่ายหญิงยอดเยี่ยม จากเวทีรางวัลออสการ์ หลังจากนั้นเธอแสดงใน เรื่อง "The Affair of the Necklace" (2001) และ "Insomnia"
ในปี 2004 เธอได้รับรางวัลออสการ์สาขาผู้แสดงนำฝ่ายหญิงยอดเยี่ยมอีกครั้งจากเรื่อง "Million Dollar Baby"
เซชู
เซชูเป็นการแสดงในวันที่ 10 ของเดือนเพื่อระลึกถึงคุรุรินโปเช ปัทมสัมภวะโดยจะจัดขึ้นตามเมืองต่างๆปีละครั้งไม่ตรงกัน การแสดงที่สำคัญในเทศกาลนี้คือ การแสดงระบำหน้ากากชุดต่างๆในลานอเนกประสงค์ของซอง
ผู้แสดงเป็นพระหรือฆราวาสที่ได้รับการฝึกฝนมาอย่างดี ผู้รำจะแต่งกายด้วยชุดกระโปรงบานเป็นชั้นๆทำด้วยผ้ามีสดใส สวมหน้ากากเป็นรูปภูตผีปีศาจ สัตว์ หรือเทพเจ้า ใช้เครื่องประดับที่ทำจากกระดูกสัตว์ จุดประสงค์ของการรำเพื่อขับไล่มารหรือภูตผีปีศาจที่ชั่วร้าย ชุดการแสดงมีหลายชุด องค์การยูเนสโกได้ประกาศให้การเต้นระบำหน้ากากนี้เป็นมรดกทางวัฒนธรรมของโลกเมื่อ พ.ศ. 2548
เมื่อจบการเต้นระบำแล้ว งานเทศกาลสิ้นสุดด้วยการทอดผ้าขาวบูชาพระบฏหรือธังกาซึ่งเป็นผืนผ้าที่เขียนรูปปัทมสัมภวะ บางวัดจะมีลามะมาเทศน์และแจกด้ายเป็นศิริมงคล
เคียร์สเต็น ดันสต์
เคียร์สเต็น แคโรไลน์ ดันสต์ () เกิดวันที่ 30 เมษายน ค.ศ. 1982 เป็นนักแสดง นักร้อง และนางแบบชาวอเมริกัน เธอมีผลงานเรื่องแรกใน "New York Stories" ในปี ค.ศ. 1994 แสดงใน "Little Women" ร่วมกับวิโนนา ไรเดอร์ และแคลร์ เดนส์ ในปีเดียวกันเธอแสดงใน "Interview with the Vampire" ทำให้เธอได้รับการเสนอชื่อเข้าชิงรางวัลลูกโลกทองคำ
จนชื่อเสียงเธอเป็นที่รู้จักดีในบท แมรี เจน วอตสัน ในภาพยนตร์สไปเดอร์-แมน
เคียร์สเต็น ดันสต์ เกิดที่เมืองพ็อยนต์เพลสเซนต์ รัฐนิวเจอร์ซีย์ เธอเริ่มอาชีพนักแสดงตั้งแต่อายุ 7 ปี โดยปรากฏตัวในหนังเรื่อง "New York Stories" ซึ่งเธอก็ได้รับงานต่อเนื่องไม่ว่าจะเป็นโฆษณา, ละคร, โทรทัศน์ และภาพยนตร์ ต่อมาในปี ค.ศ. 1994 เธอแสดงใน "Little Women" ร่วมกับวิโนนา ไรเดอร์ และแคลร์ เดนส์ ในปีเดียวกันเธอแสดงใน "Interview with the Vampire" ของแอน ไรซ์ ร่วมแสดงกับทอม ครูซ และแบรด พิตต์ จากเรื่องนี้ทำให้เธอได้รับการเสนอชื่อเข้าชิงรางวัลลูกโลกทองคำ เธอยังแสดงในภาพยนตร์ครอบครัวเรื่อง "Jumanji" ร่วมกับโรบิน วิลเลียมส์ ด้วย
จากนั้นเธอก็ได้หนังแอนิเมชันเรื่อง "Anastasia" ของทเวนตีท์เซนจูรีฟอกซ์ และได้แสดงใน เรื่อง "Wag The Dog" ร่วมกับดัสติน ฮอฟแมน และโรเบิร์ต เดอนิโร ในปีค.ศ. 1998 ได้แสดงเรื่อง "Small Soldiers" ต่อมาในปี ค.ศ. 1999 แสดงในภาพยนตร์เบาสมองเรื่อง "Dick" และ "Drop Dead Gorgeous" และ "The Virgin Suicides" รวมถึงแสดงในภาพยนตร์เชียร์ลีดเดอร์ใน "Bring It On" จนได้แสดงในภาพยนตร์ฟอร์มยักษ์ในภาพยนตร์สไปเดอร์-แมน รับบทเป็น แมรี เจน วอตสัน โดยเธอแสดงคู่กับโทบีย์ แม็คไกวร์ ผู้มารับบทเป็นซูเปอร์ฮีโรไอ้แมงมุม
รายชื่อรายการเพย์-เพอร์-วิวของดับเบิลยูดับเบิลยูอี
รายชื่อรายการเพย์-เพอร์-วิวของดับเบิลยูดับเบิลยูอี () หรือเป็นที่รู้จักในชื่อ ศึกใหญ่ เป็นรายชื่อรายการเพย์-เพอร์-วิวที่จัดโดยดับเบิลยูดับเบิลยูอี (WWE) ในแต่ละเดือนดับเบิลยูดับเบิลยูอีจะจัดรายการดังกล่าว 1 หรือ 2 ครั้ง โดยแต่ละครั้งจะมีระยะเวลา 3 ชั่วโมงและมีการแข่งขันมวยปล้ำประมาณ 6 - 12 คู่ รายการเพย์-เพอร์-วิวทำรายได้ให้ดับเบิลยูดับเบิลยูอีเป็นจำนวนมาก
รายชื่อดังกล่าวเป็นรายการเพย์-เพอร์-วิวที่ยังคงฉายอยู่ในปัจจุบัน กำหนดโดยดับเบิลยูดับเบิลยูอี
""'== ตารางรายการเพย์-เพอร์-วิวที่กำลังจะมาถึง ==
อี ดง-อุก
อี ดง-อุก (; ) เป็นนักแสดงชาย สัญชาติเกาหลีใต้ โดยมีชื่อเสียงจากการรับบทนำในละครชุดทางโทรทัศน์เรื่อง My Girl หรือในชื่อไทย "รักหมดใจ ยัยกะล่อน"
ทอมมี มอร์ริสัน
ทอมมี เดวิด มอร์ริสัน () เกิดเมื่อวันที่ 2 มกราคม ค.ศ. 1969 ที่เจย์ โอคลาโฮมา สหรัฐอเมริกา เป็นนักมวยสากลอาชีพรุ่นเฮฟวี่เวต เคยคว้าแชมป์โลกรุ่นเฮฟวี่เวต ขององค์กรมวยโลก (WBO) ได้เป็นครั้งแรกในปี ค.ศ. 1991 ด้วยการเอาชนะคะแนนจอร์จ โฟร์แมน ก่อนจะมาเสียแชมป์ให้กับไมเคิล เบนท์ นักมวยโนเนมอย่างไม่มีใครคาดคิด
ทอมมี มอร์ริสัน เป็นนักมวยหน้าตาดี มีศักดิ์เป็นหลานชายของนักแสดงระดับตำนานชาวอเมริกัน จอห์น เวย์น ได้รับฉายาว่า ""เดอะดุ๊ก"" ได้รับการยกย่องว่าเป็นหนึ่งในนักชกที่หมัดหนักที่สุดในช่วงทศวรรษที่ 1990 และยังร่วมแสดงในภาพยนตร์เรื่อง "Rocky V" ด้วย ในบทของ "ทอมมี "เดอะแมชชีนกัน"" และเคยชกกับนักมวยที่มีชื่อดังหลายคน เช่น เลนน็อก ลูอิส, เรย์ เมอร์เซอร์, โดโนแวน รุดด็อก เป็นต้น
ในปี ค.ศ. 1996 มอร์ริสันตรวจพบว่ามีเชื้อเอชไอวีก่อนขึ้นชกไม่กี่วัน ซึ่งทำให้ต้องยุติการชกและประกาศลาสังเวียนทันที หลังจากนั้นมอร์ริสันติดคุกข้อหาใช้ยาเสพติดและพกพาอาวุธ เป็นเวลานาน 14 เดือน ต่อมาในปี ค.ศ. 2007 มอร์ริสันพยายามขึ้นชกอีกครั้งซึ่งผลการตรวจเลือดให้ผลเป็น “ลบ” ถึง 4 ครั้ง และทำให้ได้ใบอนุญาตชกมวยอีกครั้งเมื่อ 20 กุมภาพันธ์ ค.ศ. 2007 โดยชกครั้งแรกกับจอห์นสัน คาสเติล ในอีก 2 วันต่อมา สามารถชนะน็อกไปได้ในยกที่ 2
ทอมมี มอร์ริสันเสียชีวิตลงเมื่อคืนวันอาทิตย์ที่ 1 กันยายน ค.ศ. 2013 ตามเวลาท้องถิ่นที่โรงพยาบาลในเนบราสกา ด้วยสาเหตุที่ยังไม่เปิดเผย ด้วยวัยเพียง 44 ปี ทำสถิติการชกไว้ทั้งหมด 52 ครั้ง เป็นการชนะทั้งหมด 49 ครั้ง ชนะน็อก 44 แพ้ 3 ครั้ง เสมอ 1 ครั้ง
ออสเตรียนแอร์ไลน์
ออสเตรียนแอร์ไลน์ (อังกฤษ : Austrian Airlines) เป็นสายการบินแห่งชาติออสเตรีย สำนักงานใหญ่ตั้งอยู่ที่กรุงเวียนนา มีสายการบินในเครืออีกเช่น ไทโรเรี่ยนแอร์เวย์(สายการบินท้องถิ่น) และเลาด้า แอร์ (สายการบินเช่าเหมาลำ) ออสเตรียแอร์ไลน์มีฐานบินใหญ่อยู่ที่ท่าอากาศยานนานาชาติเวียนนา เป็นหนึ่งในสมาชิกพันธมิตรสายการบินสตาร์อัลไลแอนซ์
เล่าขำ
เล่าขำ (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก พระราชบุตรในพระเจ้าเล่าเสี้ยนแห่งจ๊กก๊ก มีพระเชษฐาร่วมพระบิดามารดาเดียวกันคือเล่ายอย เล่าเอียว เล่าจ้อง เล่าจ้าน เล่าสุนและเล่ากี่ ภายหลังจากเตงงายนำกองกำลังทหารบุกโจมตีจ๊กก๊ก เล่าขำเป็นพระราชบุตรเพียงคนเดียวที่ไม่ยอมให้พระเจ้าเล่าเสี้ยนเข้าคำนับแก่พระเจ้าวุยก๊ก พร้อมกับจัดสิ่งของบรรณาการออกไปคำนับ
ภายหลังจากสูญเสียเมืองกิมก๊ก และทราบข่าวของเตงงายที่นำกองกำลังที่เตรียมยุกยึดจ๊กก๊ก พระเจ้าเล่าเสี้ยนจึงหารือแก่เหล่าขุนนางในราชสำนัก ซึ่งให้คำแนะนำต่างกัน บ้างก็แนะให้หลบหนีไปทางทิศใต้ซึ่งมีหัวเมืองหกหัวเมือง เพื่อสำหรับยับยั้งอาศัยและซ่อมสุมกองกำลัง แล้วไปคำนับเมืองกังตั๋งเพื่อขอกำลังมาช่วยคิดทำการสืบต่อไป แต่เจียวจิ๋วทูลขัดเหล่าขุนนางว่า ""อันธรรมเนียมโบราณซึ่งจะตั้งตังเป็นพระเจ้าแผ่นดินนั้น จะได้อาศัยกำลังผู้อื่นหามิได้ ย่อมเพียรพยายามได้เป็นดีด้วยปัญญาความคิดแลกำลังของตัว เมื่อแลต่อด้วยข้าศึกมิได้เข้าไปนบนอบเมืองกังตั๋งนั้น ใช่ว่าเมืองกังตั๋งจะตั้งมั่นเป็นเอกโทอยู่ก็หาไม่ ก็จะเสียแก่วุยก๊กเป็นมั่นคง นานไปก็ต้องกลับไปคำนำเขา ก็จะมิได้อัปยศเป็นสองซ้ำไปหรือจะต้องการอันใด ถ้าเข้าคำนับแก่พระเจ้าวุยก๊กเสียครั้งนี้เห็นจะได้อายแต่ครั้งเดียว ขอให้พระองค์ดำริดูเถิด""
พระเจ้าเล่าเสี้ยนเห็นชอบด้วยคำแนะนำของเจียวจิ๋ว จึงจัดแจงสิ่งของเครื่องบรรณาการจะออกไปคำนับพระเจ้าวุยก๊ก พระราชบุตรทั้งหมดของพระเจ้าเล่าเสี้ยนมิอาจทัดทานประการใดในการตัดสินพระทัยของพระเจ้าเล่าเสี้ยน แต่เล่าขำกล่าวแก่เจียงจิ๋วว่า ""มึงนี้เป็นมิดีหากตัญญูมิได้ การศึกมีมามิได้คิดอ่านรักษาเจ้า ธรรมเนียมมีหรือเป็นกษัตริย์จะไปคำนับผู้อื่น ถึงมาตรว่าจะตายก็ควรจะสู้เสียชีวิต จะนบนอบแก่ข้าศึกหาควรไม่"" ซึ่งคำกล่าวของเล่าขำทำให้พระเจ้าเล่าเสี้ยนตรัสถามว่า ""บรรดาขุนนางทั้งปวงปรึกษาว่าจะไปคำนับเห็นชอบด้วยกันสิ้น เป็นไฉนตัวเจ้าก็เป็นเด็กถือทิฐิมานะว่าฝีมือกล้าแข็งรู้กว่าผู้ใหญ่ จะให้อาณาประชาราษฎรได้ความเดือดร้อนนั้นมิชอบ""
เล่าขำจึงทูลตอบพระเจ้าเล่าเสี้ยนว่า ""ทหารในเมืองเสฉวนยังมีอยู่เป็นหลายหมื่น พอจะจัดแจงกองทัพออกไปต่อสู้ด้วยข้าศึกได้อยู่ อนึ่งเกียงอุยก็ตั้งรักษาด่านอยู่ภายนอก ถ้าจะมีหนังสือออกไปให้ตีกระหนาบหลังข้าศึกเข้ามากระทบเข้าเป็นสองทัพ ศัตรูก็จะแตกกลับไปไม่พอที่จะอัปยศแก่ทหารเมืองวุยก๊กเลย"" แต่พระเจ้าเล่าเสี้ยนกลับพิโรธเล่าขำเป็นอย่างมากและตรัสว่า ""มีงนี้เป็นเด็กมิได้รู้ลักษณะดีแลร้าย จะมาขัดขืนผู้ใหญ่นั้นเรามิเชื่อฟัง"" เล่าขำก็น้อยใจพระราชบิดา ทูลให้ทรงระลึกถึงพระเจ้าเล่าปี่ที่ทรงกระทำความพากเพียรและได้รับความลำบากยากเข็ญเพียงใด จึงได้มาตั้งเป็นภูมิฐานอยู่ ณ เมืองเสฉวนจนได้สืบสันติวงศ์เรื่อยมา แต่พระเจ้าเล่าเสี้ยนมิฟัง กลับตวาดและขับเล่าขำให้ออกไปเสีย เล่าขำน้อยใจพระบิดาก็เดินร้องไห้ออกไป
ภายหลังจากพระเจ้าเล่าเสี้ยนยอมสวามิภักดิ์และออกไปคำนับแก่พระเจ้าวุยก๊ก เมื่อเล่าขำทราบเรื่องก็ถอดกระบี่เดินไปหานางซุยฮูหยินผู้เป็นภรรยาพร้อมกับเล่าเรื่องราวให้ฟัง นางซุยฮูหยินได้ฟังเรื่องราวจากเล่าขำจึงว่า ""ถ้าพระองค์มิรักชีวิตจะเชือดคอตายเสียแล้ว ต้วข้าพเจ้าเป็นภรรยาของพระองค์ก็จะไปให้อัปยศแก่ศัตรูหาประโยชน์มิได้ ข้าพเจ้าจะขอตายไปกับพระองค์ดูประเสริฐกว่า"" แล้วก็เอากระบี่เชือดคอตาย เล่าขำเห็นนางซุยฮูหยินถึงแก่ความตาย ก็สังหารบุตรทั้งสามคนเสีย แล้วตัดเอาศีรษะบุตรทั้งสามและศีรษะนางซุยฮูหยินไปบูชาที่หน้าตึกสำหรับฝังพระศพพระเจ้าเล่าปี่ แล้วร้องไห้เสียใจที่ไม่อาจรักษาแผ่นดินเสฉวนไว้ได้ แล้วก็เอากระบี่เชือดคอตาย
วัดจีนประชาสโมสร
วัดจีนประชาสโมสร (เล่งฮกยี่) () เป็นอารามที่ขยายมาจากวัดมังกรกมลาวาสในกรุงเทพมหานคร เริ่มสร้างในสมัยพระบาทสมเด็จพระจุลจอมเกล้าเจ้าอยู่หัว ในปีพ.ศ. 2449 เป็นวัดจีนเก่าแก่วัดหนึ่งแห่งศาสนาพุทธนิกายมหายาน ได้รับพระราชทานนามอารามว่าวัดจีนประชาสโมสร ภายในวัดมีพระพุทธรูปที่หล่อด้วยกระดาษ เทพเจ้าแห่งโชคลาภไฉ่ซิ้งเอี๊ย เจ้าแม่กวนอิม และสรีระสังขารจริงของอดีตเจ้าอาวาส2รูป ที่มรณภาพในอริยาบถสมาธิแล้วไม่เน่าเปื่อยอยู่ภายในวัด ถือเป็นวัดจีนเพียงแห่งเดียวในจังหวัดฉะเชิงเทรา มีระฆังใบใหญ่ของชาวจีนแต้จิ๋วที่ได้สร้างถวายขึ้น มีน้ำหนักกว่า 1 ตัน 
วัดจีนประชาสโมสร ตั้งอยู่ที่ ถนนศุภกิจ ต.บ้านใหม่ อ.เมือง จังหวัดฉะเชิงเทรา
ปัจจุบันมีพระอธิการเย็นจุง เป็นรักษาการเจ้าอาวาส
เซริค ซาพิเยฟ
เซริค ซาพิเยฟ (อังกฤษ Serik Sapiyev, คาซัค Серік Сапиев) เป็นนักมวยสากลสมัครเล่นทีมชาติคาซัคสถาน รุ่นไลท์เวลเตอร์เวท (64 กิโลกรัม)แต่ในปัจจุบันเขาได้ย้ายไปเป็นรุ่นเวลเตอร์เวท 69 กิโลกรัมแล้ว
ซาพิเยฟได้เหรียญจากมวยสากลสมัครเล่นเวิลด์แชมเปี้ยนชิพ 2 เหรียญทอง และจากเอเชียนเกมส์อีก 1 เหรียญทองแดง หลังจากจบการแข่งขันโอลิมปิกเกมส์ 2008แล้วเขาได้ย้ายไปแข่งในรุ่นเวลเตอร์เวทแทน โดยเขาคว้าเหรียญทองแดงในมวยสากลสมัครเล่นเวิลด์แชมเปี้ยนชิพ2009 และคว้าได้เหรียญเงินในเวิลด์แชมเปี้ยนชิพ2011
เซริค ซาพิเยฟ เกิดเมื่อวันที่ 16 พฤศจิกายน พ.ศ. 2526 ที่ประเทศคาซัคสถาน
เอเชียนเกมส์ 2006 ที่กรุงโดฮา ประเทศกาตาร์ เซริค ซาพิเยฟ ได้รับเหรียญทองแดงในการแข่งขันครั้งนี้ เขาแพ้ มนัส บุญจำนงค์ นักชกดีกรีเหรียญทองโอลิมปิกที่เอเธนส์ ประเทศกรีซ จาก ประเทศไทย ซึ่งได้รับเหรียญทองในการแข่งขันครั้งนี้
โอลิมปิก 2008 ที่กรุงปักกิ่ง สาธารณรัฐประชาชนจีน เซริค ซาพิเยฟ ถูกสื่อมวลชนยกให้เป็นเต็งหนึ่งในการแข่งขันครั้งนี้ แต่เขาทำได้เพียงเข้าถึงรอบ 8 คนสุดท้ายเท่านั้น หลังจากที่เขาแพ้ให้กับ มนัส บุญจำนงค์ นักชกคู่ปรับเก่าจาก ประเทศไทย ไปอย่างสนุก 7-5 หมัด ตกรอบไปอย่างน่าเสียดาย
ซาพิเยฟได้เข้าร่วมการแข่งขันโอลิมปิก 2012ที่กรุงลอนดอนสหราชอาณาจักร โดยเขาชกได้อย่างยอดเยี่ยม จนสามารถเข้าสู่รอบชิงชนะเลิศ โดยเขาสามารถเอาชนะเฟรดดี้ อีแวนส์นักชกเจ้าภาพไปอย่างสุดยอด 17-9
ชาร์ลอตต์
ชาร์ลอตต์ (อังกฤษ : Charlotte, North Carolina) เป็นเมืองที่ใหญ่ที่สุดในรัฐนอร์ทแคโรไลนา และมีขนาดใหญ่เป็นอันดับที่ 19 ของสหรัฐอเมริกา ในปี 2008 มีประชากรประมาณ 671,588 คน ชาวเมืองชาร์ลอตต์เรียกว่า "Charlottean"
ชื่อเมืองชาร์ลอตต์ตั้งชื่อเพื่อเป็นเกียรติแด่ สมเด็จพระราชินีชาร์ลอตต์แห่งสหราชอาณาจักร พระอัครมเหสีในสมเด็จพระเจ้าจอร์จที่ 3 แห่งสหราชอาณาจักร
จอห์น เฟล็ตเชอร์
จอห์น เฟล็ตเชอร์ (; ธันวาคม ค.ศ. 1579 - สิงหาคม ค.ศ. 1625) เป็นนักเขียนบทละครและกวีชาวอังกฤษ โดยเป็นนักเขียนรุ่นน้องของวิลเลียม เชกสเปียร์ อยู่ในคณะละครเดียวกันคือ "King's Men" เป็นนักเขียนบทละครที่มีชื่อเสียงมากที่สุดผู้หนึ่งในยุคของเขา อาจเทียบเคียงกับเชกสเปียร์ได้เลยทีเดียว ชื่อเสียงของเขายังต่อเนื่องมาจนถึงยุคฟื้นฟูราชวงศ์อังกฤษอีกด้วย เฟล็ตเชอร์เสียชีวิตจากโรคระบาดในปี ค.ศ. 1625
การฟื้นฟูราชวงศ์อังกฤษ
การฟื้นฟูราชวงศ์อังกฤษ หรือ ยุคฟื้นฟู () เริ่มขึ้นในปี ค.ศ. 1660 เมื่อราชวงศ์อังกฤษ สก็อตแลนด์ และไอร์แลนด์ ได้ก่อตั้งขึ้นใหม่ภายใต้การปกครองของสมเด็จพระเจ้าชาร์ลส์ที่ 2 หลังจากช่วงสงครามกลางเมืองในปี ค.ศ. 1642 - ค.ศ. 1651
สมัยรัฐผู้พิทักษ์ซึ่งเป็นสมัยก่อนหน้าสมัยฟื้นฟูราชวงศ์อังกฤษ
และน่าจะตามด้วยสมัยเครือจักรภพถ้าริชาร์ดบุตรชายของโอลิเวอร์ ครอมเวลล์ผู้ได้รับแต่งตั้งให้เป็นเจ้าผู้พิทักษ์หลังจากครอมเวลล์ถึงแก่อสัญกรรมเป็นผู้มีสมรรถภาพและสามารถปกครองต่อมาตามนโยบายของผู้เป็นบิดา จุดอ่อนของริชาร์ดอยู่ตรงที่เป็นผู้ขาดความสามารถในทางการทหาร และปกครองได้เพียงเจ็ดเดือนก็ถูกกลุ่มทหารปลดจากตำแหน่งเมื่อวันที่ 6 พฤษภาคม ค.ศ. 1659 และก่อตั้งรัฐสภารัมพ์ขึ้นแทนที่ โดยมีชาร์ลส์ ฟลีทวูด (Charles Fleetwood) ได้รับแต่งตั้งให้เป็นสมาชิกของคณะกรรมการเพื่อความปลอดภัย (English Committee of Safety) และ สภาแห่งรัฐ (English Council of State) และหนึ่งในเจ็ดของสมาชิกสภาของทหาร เมื่อวันที่ 9 พฤษภาคม ค.ศ. 1659 ฟลีทวูดก็ได้รับเลือกให้เป็นผู้บังคับบัญชาทหารสูงสุด (Lord-general) แต่ก็ไม่ได้สามารถใช้อำนาจได้เต็มที่เพราะขาดการสนับสนุนจากรัฐสภา ที่ไม่ยอมรับอำนาจของทหารเช่นเดียวกับในระหว่างหลังสงครามกลางเมืองอังกฤษครั้งที่ 1 เมื่อวันที่ 12 พฤษภาคม ค.ศ. 1659 สภาสามัญชนภายใต้การนำของนายพลจอห์น แลมเบิร์ตและนายทหารอีกบางคนก็แต่งตั้งฟลีทวูดให้เป็นประมุขของสภาทหารภายใต้การนำอำนาจของประธานสภาสามัญชน วันรุ่งขึ้นแลมเบิร์ตก็สั่งให้ปิดประตูสภาสามัญชนและห้ามสมาชิกเข้า เมื่อวันที่ 26 ตุลาคมก็เกิดการก่อตั้ง “คณะกรรมการเพื่อความปลอดภัย” โดยมีฟลีทวูดและแลมเบิร์ตเป็นสองในคณะกรรมการ แลมเบิร์ตได้รับการแต่งตั้งให้เป็นนายพลของกองทัพทั้งหมดในอังกฤษและสกอตแลนด์โดยมีฟลีทวูดเป็นนายพล คณะกรรมการเพื่อความปลอดภัยส่งแลมเบิร์ตและกองกำลังเป็นจำนวนมากไปพบกับจอร์จ มองค์ ดยุคแห่งอาลเบอมาร์ลที่ 1 ผู้บังคับบัญชากองทัพในสกอตแลนด์ที่อาจจะไปเจรจาต่อรองหรือไปบังคับให้ยินยอมในข้อตกลง
หลังจากนั้นมองค์ผู้เป็นข้าหลวงแห่งสกอตแลนด์ก็นำทัพลงมาทางใต้ กองทัพของแลมเบิร์ตจึงละทิ้งกองทัพของมองค์ๆ จึงเดินทัพโดยไม่มีผู้ขัดขวางมาถึงลอนดอน สมาชิกเพรสไบทีเรียน (Presbyterian) ยกเว้นสมาชิกที่ถูกกำจัดโดยการยึดรัฐสภาของไพรด์ ในค.ศ. 1648 ก็ถูกเรียกเข้าประชุมและเมื่อวันที่ 24 ธันวาคมฝ่ายทหารก็รื้อฟื้นรัฐสภายาว ฟลีทวูดหมดอำนาจและถูกเรียกตัวมาสอบสวนต่อหน้ารัฐสภาและส่งตัวไปหอคอยแห่งลอนดอนเมื่อวันที่ 3 มีนาคม ค.ศ. 1660 แต่ก็หลบหนีได้เดือนหนึ่งต่อมา แลมเบิร์ตพยายามสร้างสงครามกลางเมืองขึ้นอีกโดยพยายามสนับสนุนสมัยเครือจักรภพและออกประกาศเรียกผู้เข้าร่วมต่อสู้เพื่อ “อุดมคติอันสูงส่ง” และให้ไปรวบรวมตัวกันที่เอ็ดจฮิลล์ แต่แลมเบิร์ตถูกจับเสียก่อนโดยนายพันริชาร์ด อินโกลด์สบี (Richard Ingoldsby) ผู้มีส่วนร่วมในการปลงพระชนม์พระเจ้าชาร์ลส์ที่ 1 และส่งตัวให้รัฐบาลใหม่โดยหวังว่าจะได้รับการอภัยโทษ แลมเบิร์ตถูกจำขังและเสียชีวิตบนเกาะเดรคส์ในปี ค.ศ. 1684 อินโกลด์สบีได้รับการอภัยโทษ
ออวิด
ปูบลิอุส ออวิดิอุส นาโซ () หรือที่รู้จักในชื่อภาษาอังกฤษว่า ออวิด () เกิดเมื่อวันที่ 20 มีนาคม ในปีที่ 43 ก่อนคริสต์ศักราช เสียชีวิตในปี ค.ศ. 17 เป็นกวีชาวโรมันผู้มีชื่อเสียงทัดเทียมกับเวอร์จิลและฮอรัซ นับเป็นหนึ่งในสามกวีเอกผู้เป็นเสาหลักในวรรณกรรมละติน เขาเขียนผลงานในเรื่องต่าง ๆ มากมาย โดยเฉพาะเรื่องเกี่ยวกับความรัก หญิงผู้ถูกทอดทิ้ง และชำนาญในการดัดแปลงนิยายปรัมปรา ผลงานของเขาส่งอิทธิพลต่องานศิลปะและวรรณกรรมในยุโรปต่อเนื่องมาเป็นเวลาหลายศตวรรษ
รายชื่อตอนในซีเอสไอ: นิวยอร์ก
นี่คือรายชื่อตอนและวันที่ออกอากาศของ ในสหรัฐอเมริกา.
ฤดูกาลที่ 1 มีทั้งหมด 23 ตอน, ฤดูกาลที่ 2 และ 3 มีทั้งหมด 24 ตอน, ฤดูกาลที่ 4 มีทั้งหมด 21 ตอน, ฤดูกาลที่ 5 มีทั้งหมด 25 ตอน, ฤดูกาลที่ 6 มีทั้งหมด 23 ตอน, ฤดูกาลที่ 7 มีทั้งหมด 22 ตอน, ฤดูกาลที่ 8 มีทั้งหมด 18 ตอน และฤดูกาลที่ 9 มีทั้งหมด 17 ตอน.
ชื่อตอนภาษาไทย มาจากการออกอากาศของช่อง AXN ของ True Visions.
ซีเอสไอ: นิวยอร์ก ออกอากาศไปแล้วทั้งหมด 197 ตอน โดยออกอากาศครั้งสุดท้ายวันที่ 17 กุมภาพันธ์ พ.ศ. 2556.
เครื่องสแกนลายนิ้วมือ
เครื่องสแกนลายนิ้วมือ (finger scan หรือ fingerprint scanner) เป็นเครื่องมือในการเปลี่ยนถ่ายข้อมูลลายนิ้วมือ มาเป็นข้อมูลดิจิทัล
เครื่องสแกนลายนิ้วมือได้รับการยอมรับอย่างกว้างขวางในทุกวงการ เช่น ด้านระบบรักษาความปลอดภัย บันทึกเวลาทำงาน สำหรับเข้าออกงาน ระบบเปิด-ปิดประตู ระบบฐานข้อมูลทะเบียนราษฏร์ เป็นต้น จุดประสงค์หลักของการใช้เครื่องสแกนลายนิ้วมือได้แก่
โยชิโตโมะ นาระ
โยชิโตโมะ นาระ () เป็นศิลปินชาวญี่ปุ่น ที่มีชื่อเสียงระดับโลก และทรงอิทธิพลมากที่สุดคนหนึ่งของญึ่ปุ่นในช่วงกระแส Pop Art ในยุค 90's
นาระเกิดในปี ค.ศ.1959 ที่เมืองฮิโรซากิ จังหวัดอาโอโมริ ประเทศญี่ปุ่น จบการศึกษาศิลปะในระดับปริญญาตรีและโทที่ Aichi Prefectural University of Fine Arts and Music แล้วบินไปเรียนศิลปะต่อที่ คุนส์อคาเดมี ดุสเซลดอร์ฟ (Kunstakademie Duesseldorf) ประเทศเยอรมนี หลังจากนั้นก็กลับมาทำงานศิลปะและพำนักอยู่ที่กรุงโตเกียว ประเทศญี่ปุ่น
ทั้งภาพวาดและประติมากรรมของนาระจะมีบุคลิกแบบการ์ตูนเด็ก หรือที่ภาษาญี่ปุ่นเรียกว่า 'มังงะ' (manga) รวมถึงสัตว์ โดยเฉพาะสุนัข ที่กลับแสดงอารมณ์ในทางตรงข้าม (ผิดกับคน) คือดูอบอุ่น
อ่อนโยน และเป็นมิตร ซึ่งล้วนเป็นแรงบันดาลใจมาจากความทรงจำในวัยเด็ก
นาระฉีกตัวเองออกจากศิลปินร่วมสมัยของญี่ปุ่นที่ทำงานศิลปะในแนวทางเดียวกัน (Cartoon Pop Art) อย่าง ทากาชิ มูรากามิ (Takashi Murakami) และ อิซูรุ คาซาฮาระ (Izuru Kasahara) ด้วยการรวมความเป็นญี่ปุ่นกับตะวันตก สร้างผลงานที่ทิ้งอารมณ์เย้ายวนกวนอารมณ์ ให้กับผู้ชมงานของเขา
สุนันท์ษา จิรมณีกุล
สุนันท์ษา จิรมณีกุล หรือ จอย (เกิดเมื่อ 13 สิงหาคม พ.ศ. 2526) นักแสดงสาวหน้าใหม่ ที่เคยผ่านงานโฆษณามาแล้วหลายชิ้น แต่เพิ่งจะมีผลงานละครเรื่อง “รักนี้เคียงตะวัน”ที่ออกอากาศทางช่อง 7ล่าสุดเธอเข้าร่วมในรายการเรียลลิตี้ “ซูเปอร์สตาร์”ทางโมเดิร์นไนน์ทีวี ที่นำเอาศิลปินชายหญิงมาอยู่ด้วยกัน ทำให้เธอเป็นที่รู้จักมากขึ้น
ส่วนมากงานแสดงของจอยนานๆจะมีครั้ง เหมือนเป็นแค่งานอดิเรกของเธอ เพราะนามสกุลของจอยไปเหมือนกับคนในวงการไฮโซ ทำให้หลายคนอาจจะมองว่าเธอเป็นไฮโซมากกว่านักแสดงเสียอีก แต่จอยปฏิเสธมาตลอดว่าเธอไม่ใช่ไฮโซและเธอก็เป็นคนในวงการบันเทิงคนหนึ่ง ที่ไม่ได้ใช้นามสกุลเป็นใบเบิกทางเพื่อเขาวงการ เพราะก่อนหน้าจอยเคยผ่านการประกวดมาบ้างแล้ว ส่วนมากเธอจะรับงานเป็นพิธีกรตามงานอีเว้นท์ต่างๆและงานโฆษณาเป็นหลัก แต่เธอเริ่มต้นงานแสดงด้วยละครวัยรุ่นเรื่อง “น้องใหม่ร้ายบริสุทธิ์” และมาแจ้งเกิดในงานแสดงในซิตคอมเรื่อง “หมอสามชั้น”
ปัจจุบัน จอย สุนันท์ษา จิรมณีกุล เข้าพิธีหมั้นและจดทะเบียนสมรสกับ ป๊อบ - ศุภชล นิธิวาสิน แฟนหนุ่มนอกวงการ ทายาทธุรกิจโรงแรม และบริษัทปิโตรเคมี เมื่อวันที่ 13 พฤศจิกายน 2553 ณ ห้องบอลรูม โรงแรมนารายณ์ มีพิธีฉลองวิวาห์ในวันอาทิตย์ที่ 28 พฤศจิกายน 2553 ที่โรงแรม สยาม เคมปินสกี้
ซอนเน็ต
ซอนเน็ต () เป็นรูปแบบฉันทลักษณ์งานกวีนิพนธ์ในภาษาอังกฤษแบบหนึ่ง พบมากในงานกวีนิพนธ์ของประเทศในยุโรป คำว่า "ซอนเน็ต" มาจากคำ "sonet" ในภาษาอ็อกซิตัน และ "sonetto" ในภาษาอิตาลี มีความหมายว่า "บทเพลงน้อย ๆ" ในคริสต์ศตวรรษที่ 13 เริ่มมีการใช้ซอนเน็ตกับบทกวี 14 บรรทัด ซึ่งมีรูปแบบสัมผัสที่เคร่งครัดและมีโครงสร้างพิเศษ ผู้เขียนโคลงซอนเน็ตมักมีคำเรียกเฉพาะว่า "sonneteer" งานกวีนิพนธ์แบบซอนเน็ตที่มีชื่อเสียงมากที่สุดคือ ซอนเน็ตของเชกสเปียร์ ซึ่งได้ประพันธ์โคลงซอนเน็ตไว้ถึง 154 บท
กวีมักนิยมเขียนโคลงซอนเน็ตโดยใช้มาตราแบบ iambic pentameterในงานประพันธ์ภาษาอังกฤษ ถ้าประพันธ์ด้วยภาษากลุ่มโรมานซ์ จะนิยมใช้มาตราแบบ hendecasyllable และ alexandrine
ตัวอย่างโคลงซอนเน็ตของเชกสเปียร์ บทที่ 116 ใน 1 บทมี 14 บรรทัด ประพันธ์ด้วยมาตรา iambic pentameter กล่าวคือแต่ละบรรทัดประกอบด้วย 10 พยางค์ (หรืออาจเป็น 9-11 พยางค์ก็ได้) ลักษณะสัมผัสท้ายประโยคเป็นดังนี้ a-b-a-b / c-d-c-d / e-f-e-f / g-g
Let me not to the marriage of true minds (a) 
Admit impediments, love is not love (b) 
Which alters when it alteration finds, (a) 
Or bends with the remover to remove. (b) 
O no, it is an ever fixed mark (c) 
That looks on tempests and is never shaken; (d) 
It is the star to every wand'ring bark, (c) 
Whose worth's unknown although his height be taken. (d) 
Love's not time's fool, though rosy lips and cheeks (e) 
Within his bending sickle's compass come, (f) 
Love alters not with his brief hours and weeks, (e) 
But bears it out even to the edge of doom: (f) 
If this be error and upon me proved, (g) 
I never writ, nor no man ever loved. (g)
กนิษฐ์ สารสิน
กนิษฐ์ สารสิน เกิดเมื่อวันที่ 25 ธันวาคม พ.ศ. 2507 เป็นพิธีกร, นักแสดงชาวไทย ชาวกรุงเทพมหานคร มีชื่อเสียงจากการเป็นพิธีกรรายการโทรทัศน์
กนิษฐ์เป็นบุตรชายคนสุดท้องของ พล.ต.อ.เภา และ ท่านผู้หญิงถวิกา สารสิน จบการศึกษาระดับมัธยมจากโรงเรียนสาธิตจุฬาลงกรณ์มหาวิทยาลัย รุ่นเดียวกับ อภิสิทธิ์ เวชชาชีวะ นายกรัฐมนตรีคนที่ 27 ของไทย และ เนตรปรียา ชุมไชโย หรือ ครูเคท โฆษกกระทรวงศึกษาธิการ ระดับอุดมศึกษาจากคณะวิศวกรรมศาสตร์ มหาวิทยาลัยเชียงใหม่ สาขาเครื่องกล และจบปริญญาโทด้านบริหารธุรกิจ MBA จาก มหาวิทยาลัยบอสตัน สถานภาพสมรสแล้วกับ อมรา สารสิน มีบุตรชาย 2 คน คือ กรวิชญ์ สารสิน และ อนพัช สารสิน ปัจจุบันทำงานอยู่ที่บริษัท ผลิตอุปกรณ์ก่อสร้าง จำกัด (เจ้าของธุรกิจกระเบื้องยาง Dynoflex)
หลังจากศึกษาจบจากต่างประเทศ เข้าทำงานที่ซีพี ทำที่เซเว่น อีเลฟเว่น จากนั้นก็ย้ายมาทำบริษัทผลิตอุปกรณ์ก่อสร้าง จำกัด มีผลงานโฆษณาบ้างเช่น ถ่ายโฆษณาบัตรเครดิตการ์ดของธนาคารสแตนดาร์ดชาร์เตอร์ด ที่ถ่ายกันทั้งครอบครัว
การเป็นพิธีกร เนื่องจากเพื่อนมักจัดงานอยู่บ่อย ๆ กนิษฐ์จึงได้รับหน้าที่เป็นพิธีกร ทั้งกิจกรรมกอล์ฟ แรลลี่ คืนสู่เหย้า จนมาได้ชักชวนจาก บอย ถกลเกียรติ ให้เป็นพิธีกรรายการ 4 ต่อ 4 แฟมิลี่เกม และเป็นพิธีกรในรายการ ถ้าคุณแน่อย่าแพ้ ป.4 และยังมีผลงานแสดงใน "แก๊งชะนีกับอีแอบ"
โรงเรียนเซนต์แมรี่ (แก้ความกำกวม)
โรงเรียนในประเทศไทยที่มีชื่อว่า โรงเรียนเซนต์แมรี่ มีจำนวน 2 แห่ง ได้แก่
แซมมวล เทย์เลอร์ คอเลริดจ์
แซมมวล เทย์เลอร์ คอเลริดจ์ (; 21 ตุลาคม ค.ศ. 1772 - 25 กรกฎาคม ค.ศ. 1834) เป็นกวี นักวิจารณ์ และนักปรัชญาชาวอังกฤษ เป็นหนึ่งในผู้ริเริ่มการเคลื่อนไหวทางวัฒนธรรมของยุคโรแมนติกในประเทศอังกฤษ ร่วมกับสหายของเขาคือ วิลเลียม เวิร์ดสเวิร์ธ เขามีชื่อเสียงเป็นที่รู้จักในผลงานกวีนิพนธ์ชุด "บทกวีของกะลาสีชรา" (The Rime of the Ancient Mariner) และ "Kubla Khan"
อัลเฟรด เทนนีสัน บารอนเทนนีสันที่ 1
อัลเฟรด เทนนีสัน บารอนเทนนีสันที่หนึ่ง (; 6 สิงหาคม ค.ศ. 1809 - 6 ตุลาคม ค.ศ. 1892) เป็นกวีแห่งราชสำนักอังกฤษ มีความเชี่ยวชาญในการประพันธ์บทกวีแบบสั้น เช่นงานเขียนชุด "In the valley of Cauteretz," "Break, break, break", "The Charge of the Light Brigade", "Tears, idle tears" และ "Crossing the Bar" เป็นต้น โดยมากผลงานของเขาจะมีพื้นฐานมาจากตำนานปรัมปรา เทนนีสันเคยพยายามเขียนบทละครด้วยเช่นกันแต่ไม่ประสบความสำเร็จนัก
วลีจากผลงานของเทนนีสันจำนวนมากกลายมาเป็นถ้อยคำที่ใช้ทั่วไปในภาษาอังกฤษ เช่น "nature, red in tooth and claw", "better to have loved and lost", "Theirs not to reason why, / Theirs but to do and die", และ "My strength is as the strength of ten, / Because my heart is pure" ถือได้ว่าเขาเป็นนักเขียนที่มีการนำถ้อยคำในผลงานไปอ้างอิงมากที่สุดเป็นอันดับสองในพจนานุกรมรวมวลีและสำนวนของออกซฟอร์ด ("The Oxford Dictionary of Quotations") รองมาจากวิลเลียม เชกสเปียร์
หลวงเกรียงศักดิ์พิชิต (พิชิต เกรียงศักดิ์พิชิต)
พลโท พลเรือโท พลอากาศโท หลวงเกรียงศักดิ์พิชิต (20 กรกฎาคม พ.ศ. 2439 - 29 กรกฎาคม พ.ศ. 2507) อดีตแม่ทัพกองทัพภาคอีสานในสงครามไทย-อินโดจีน, อดีตผู้บัญชาการทหารบก, อดีตรัฐมนตรีว่าการกระทรวงกลาโหม, อดีตรัฐมนตรีว่าการกระทรวงสาธารณสุข, อดีตสมาชิกคณะราษฎร และอดีตสมาชิกสภาผู้แทนราษฎรประเภทที่ 2 (ส.ส.ประเภทที่ 2) ในปี พ.ศ. 2476
หลวงเกรียงศักดิ์พิชิต มีชื่อจริงว่า พิชิต เกรียงศักดิ์พิชิต มีนามเดิมว่า "ค้วน จิตตะคุณ" เกิดเมื่อวันอังคารที่ 20 กรกฎาคม พ.ศ. 2439 ตรงกับวัน 2 8 8 ค่ำ ปีวอก ภูมิลำเนาเดิม คลองบางกอบัว อำเภอพระประแดง จังหวัดสมุทรปราการ บิดาชื่อนายจิ้น มารดาชื่อนางเพียร
จบการศึกษาจากโรงเรียนนายร้อยมัธยม (โรงเรียนนายร้อยทหารบก) ในปี พ.ศ. 2457 ร่วมรุ่นเดียวกันกับ จอมพล แปลก พิบูลสงคราม, พลตำรวจเอก อดุล อดุลเดชจรัส, พลเอก มังกร พรหมโยธี, พลอากาศโท กาจ กาจสงคราม และจอมพล ผิน ชุณหะวัณ ซึ่งต่อมาในปี พ.ศ. 2475 นักเรียนนายร้อยรุ่นเดียวกันนี้หลายคนได้เข้าร่วมเป็นคณะราษฎร ทำการเปลี่ยนแปลงการปกครองประเทศ ซึ่งรวมถึงตัวของหลวงเกรียงศักดิ์พิชิตด้วย
ในเวลาต่อมาเมื่อรัฐบาลจะยกเลิกบรรดาศักดิ์ไทย หลวงเกรียงศักดิ์พิชิตในฐานะรัฐมนตรีพร้อมด้วยคณะรัฐมนตรีชุดที่ 9 จึงลาออกจากบรรดาศักดิ์ โดยใช้ราชทินนามเป็นนามสกุล เมื่อ พ.ศ. 2484
หลวงเกรียงศักดิ์พิชิต มีบุตรธิดารวม 11 คน โดยกับ คุณหญิงชื่น เกรียงศักดิ์พิชิต มีบุตรธิดา 9 คน และกับ นางบุญเหลือ ปีเจริญ มีบุตรธิดา 2 คน
ถึงแก่อนิจกรรม ด้วยโรคมะเร็งลำไส้ใหญ่ เมื่อวันพุธที่ 29 กรกฎาคม พ.ศ. 2507 ตรงกับวันพุธ แรม 5 ค่ำ เดือน 8-8 (เดือน 8 ทุติยาสาฬห) ปีมะโรง สิริอายุได้ 68 ปี 9 วัน
ในระหว่างสงครามไทย-อินโดจีน (กรณีพิพาทอินโดจีน) พ.ศ. 2483 กองทัพในบัญชาของ พันเอก หลวงเกรียงศักดิ์พิชิต (ยศในขณะนั้น) สามารถเข้ายึดนครจำปาศักดิ์ได้ พลตรี หลวงวิจิตรวาทการ ได้แต่งเพลงให้เพลงหนึ่งคือ "นครจำปาศักดิ์" มีเนื้อหายกย่องวีรกรรมครั้งนี้หลวงเกรียงศักดิ์พิชิต (พิชิต เกรียงศักดิ์พิชิต) ได้รับแต่งตั้งเป็นรัฐมนตรีที่ไม่ได้ประจำกระทรวง ในรัฐบาลจอมพล ป.พิบูลสงคราม ต่อมาถูกปรับไปเป็นรัฐมนตรีช่วยว่าการกระทรวงมหาดไทย ก่อนจะได้รับตำแหน่งรัฐมนตรีช่วยว่าการกระทรวงกลาโหม ในคณะรัฐมนตรีชุดต่อมา ในขณะที่จอมพล ป.พิบูลสงคราม เป็นรัฐมนตรีว่าการฯ กระทั่งในเวลาต่อมาเขาได้รับแต่งตั้งเป็นรัฐมนตรีว่าการกระทรวงกลาโหม แทนจอมพล ป.พิบูลสงคราม
ต่อมาในปี พ.ศ. 2489 เขาได้รับแต่งตั้งเป็นรัฐมนตรีว่าการกระทรวงสาธารณสุข ในรัฐบาลนายควง อภัยวงศ์
ซะโด
ซะโด หรือ ชะโด () หรือ ชาโนะยุ () หรือพิธีชงชาญี่ปุ่น เป็นเอกลักษณ์ของประเทศญี่ปุ่นว่าด้วยการใช้เวลาอย่างสุนทรีย์ ประกอบด้วยการปรนนิบัติระหว่างการดื่มและการดื่มชาผงสีเขียวหรือมัทชา (matcha) การจัดการพบปะกันในวงสังคมเพื่อดื่มมัทชาได้แพร่หลายในบรรดาชนชั้นสูงนับตั้งแต่ประมาณศตวรรษที่ 14 ต้นฉบับของพิธีชงชา รูปแบบของซะโดซึ่งปฏิบัติกันอยู่ในปัจจุบัน ยุคนาระ โดยมีผู้เชี่ยวชาญด้านชาคือ เซ็น โนะ ริคิว (Sen no Rikyu)
ซะโดมีลักษณะที่เป็นแบบแผน ได้พัฒนาภายใต้อิทธิพลของพุทธศาสนานิกายเซ็นซึ่งจุดประสงค์สามารถอธิบายได้ด้วยคำพูดเรียบง่าย คือเพื่อทำวิญญาณให้บริสุทธิ์โดยการเป็นอันหนึ่งอันเดียวกับธรรมชาติหัวใจแท้จริงของพิธีชงชาได้รับการบรรยายโดยคำต่าง ๆ เช่น ความสงบ ความเรียบง่าย ความสง่างาม และ สุนทรียศาสตร์แห่งความเรียบง่ายอันเข้มงวดและความยากจนที่ประณีต
ซะโดยังมีบทบาทสำคัญในด้านชีวิตด้านศิลปะของชาวญี่ปุ่น พิธีชงชาจะเกี่ยวข้องกับการชื่นชมห้องที่ประกอบพิธี ส่วนที่ติดอยู่ในห้องนั้น เครื่องใช้ในการชงชา เครื่องประดับบริเวณพิธี เช่น ภาพแขวนหรือการจัดดอกไม้ สถาปัตยกรรมญี่ปุ่น การจัดสวน เครื่องปั้นดินเผาเซรามิก สิ่งต่าง ๆ เหล่านี้ก็ล้วนแต่ได้รับอิทธิพลมาจากพิธีชงชา และความเป็นพิธีการที่ถือปฏิบัติในพิธีชงชาได้มีอิทธิพลต่อการพัฒนามารยาทของชาวญี่ปุ่นในลักษณะที่เป็นพื้นฐาน
ภายหลังที่เซ็น โนะ ริคิว ถึงแก่กรรมในปี ค.ศ. 1591 คำสั่งสอนของท่านได้ตกทอดมาจากคนรุ่นหนึ่งสู่อีกรุ่น ได้มีการก่อตั้งโรงเรียนต่าง ๆ ขึ้น เช่นโรงเรียนอุระเซ็งเกะ ที่ดำเนินงานอย่างแข็งขันและมีศิษย์อยู่จำนวนมาก
Thrash
Thrash ในความหมายเชิงวิทยาการคอมพิวเตอร์ หมายถึงปรากฏการณ์ที่คอมพิวเตอร์มีประสิทธิภาพการทำงานลดลง
อันเนื่องมาจากการใช้เวลาในการสับเปลี่ยนกันใช้ทรัพยากรหลายครั้งมาก ปรากฏการณ์ที่มักจะพบบ่อยอาทิเช่น การสับเปลี่ยนหน้า
(paging) ใน หน่วยความจำเสมือน ซึ่งใช้ หน่วยความจำจริง เต็มแล้ว ทำให้เกิด Page Fault หลายครั้งและต้องเสียเวลาในการสับเปลี่ยนหน้าในแต่ละครั้ง
ส่งผลให้การทำงานของคอมพิวเตอร์ช้าลง
การ Thrash ในหน่วยความจำเสมือน เกิดจากการที่โปรเซสหลายโปรเซสสับเปลี่ยนหน้า (page) ของตนเองเข้าทำงานใน
หน่วยความจำกายภาพ จนกระทั่งหน่วยความจำกายภาพเต็ม และมีโปรเซสเข้าทำงานอีกจำนวนมาก ทำให้เมื่อโปรเซสเริ่ม
ทำงาน ก็จะมีการสับเปลี่ยนหน้า (page) ของโปรเซสอื่นออกแล้วเอาหน้าของโปรเซสที่จะทำงานสับเปลี่ยนเข้ามาแทน
การสับเปลี่ยนหน้านั้นเป็นการติดต่อกับฮาร์ดดิสก์ ซึ่งใช้เวลาในการเข้าถึงนานมาก พอโปรเซสนี้ทำงานเสร็จ ก่อนโปรเซสอื่น
เข้ามาทำงานก็ต้องมีการสับเปลี่ยนหน้า (page) ของโปรเซสนั้นเข้ามาอีกและเอาหน้าของโปรเซสแรกออกไป ทำให้
ทุกๆโปรเซส ต้องเสียเวลาการทำงานในส่วนที่สับเปลี่ยนหน้านี้มาก อีกทั้งในช่วงที่สับเปลี่ยนหน้า CPU จะว่าง จึงนำโปรเซส
ใหม่เข้ามาอีก ซึ่งยิ่งสร้างปัญหาเข้าไปอีก จึงให้ประสิทธิภาพการทำงานของคอมพิวเตอร์ลดลงอย่างมาก
Working-Set คือเซตของ page ที่ถูกใช้ในช่วงใดๆช่วงหนึ่ง
ซึ่งอาจถูกกำหนดโดยเวลา หรือจำนวนคำสั่ง อาทิ 5 มิลลิวินาที หรือ 10,000 คำสั่ง เป็นต้น เรียกช่วงที่ถูกกำหนดว่า
Working Set ที่มีขนาดใหญ่แสดงว่าในขณะนั้นมีการใช้งานทรัพยากรเป็นจำนวนมากในระยะเวลาสั้น
ซึ่งอาจเกิด Thrash ได้ วิธีการป้องกัน Thrash ก็คือ การตั้งลิมิตไม่ให้ขนาดของ Working Set มีค่าเกินค่าค่าหนึ่งนั่นเอง
เมื่อ Working Set มีขนาดมากกว่าค่าลิมิต ก็ต้องกันไม่ให้โปรเซสใหม่เข้าทำงาน และเลือกลบโปรเซสบางตัวออกบ้าง
จนกว่า Working Set จะมีขนาดน้อยกว่าค่าลิมิตที่ตั้งไว้
Page Fault Frequency เป็นอีกวิธีการหนึ่งที่การป้องการ Thrash โดยการนับความถี่ของการที่เกิด Page Fault
ถ้าเกิดความถี่ของ Page Fault มากเกินไป โดยเราจะกำหนดขีดจำกัดบน ( Upper Threshold )
คือถ้ามากกว่าที่เราตั้งไว้ แสดงว่าเกิด Page Fault หลายครั้ง ก็จะควรป้องกันไม่ให้โปรเซสใหม่
เข้ามาทำงาน และลดจำนวนโปรเซสลง แต่ถ้าความถี่ในการเกิด Page Fault น้อยเกินไป
โดยเราจะกำหนดขีดจำกัดล่าง ( Lower Threshold ) คือถ้าน้อยกว่าค่านี้ แสดงว่ามีทรัพยากรมีเพียงพอ
ก็ให้โปรเซสใหม่เข้ามาทำงานได้
สำหรับวิธีการหาความถี่ทำได้โดยเก็บเวลาสุดท้ายที่เกิด page fault (formula_2)เอาไว้ และเมื่อเกิด page fault ก็นำเวลาปัจจุบันลบด้วยเวลาที่ครั้งสุดท้ายที่เกิด page fault แล้วหาส่วนกลับ ก็จะได้ความถี่
formula_3
ยาซูนาริ คาวาบาตะ
ยะซุนะริ คะวะบะตะ () (14 มิถุนายน ค.ศ. 1899 - 16 เมษายน ค.ศ. 1972) เป็นนักเขียนนวนิยายและเรื่องสั้นชาวญี่ปุ่น เขาเป็นชาวญี่ปุ่นคนแรกที่ได้รับรางวัลโนเบลสาขาวรรณกรรม ในปี ค.ศ. 1968 คาวาบาตะมีผลงานที่เป็นที่รู้จักอย่างกว้างขวางในต่างประเทศโดยผลงานของเขาที่ได้รับการแปลเป็นภาษาต่างประเทศต่าง ๆ รวมทั้ง ยูคิกูนิ (Yukiguni: เมืองหิมะ), เซ็มบะสุรุ (Senbazuru: กระเรียนพันตัว), โคโตะ (Koto: เมืองหลวงเก่า)
ลักษณะการเขียนที่เด่นชัดของเขาคือความงดงามของบทร้อยกรองแบบญี่ปุ่นด้วยความรู้สึกอันแหลมคม
คลื่นยักษ์นอกฝั่งคะนะงะวะ
คลื่นยักษ์นอกฝั่งคะนะงะวะ () เป็นภาพพิมพ์แกะไม้ขนาดกว้าง 10 นิ้ว ยาว 15 นิ้ว ที่เก็บรักษาอยู่ที่พิพิธภัณฑ์ศิลปะเมโทรโปลิตัน ในนิวยอร์ก เป็นหนึ่งในผลงานในชุด ทัศนียภาพ 36 มุมของภูเขาฟูจิ (Fugaku Sanjurokkei) ของคะสึชิกะ โฮะกุไซ (1760-1849) ศิลปินชาวญี่ปุ่น เผยแพร่ครั้งแรกในปี ค.ศ. 1832 ในยุคเอโดะ
ภาพนี้เป็นภาพของคลื่นขนาดใหญ่ที่ถูกลมพัดเข้าใส่เรือประมงในจังหวัดคะนะงะวะ มีฉากหลังเป็นภูเขาไฟฟูจิ มักมีผู้เข้าใจผิดอยู่บ่อยครั้งว่าเป็นภาพของคลื่นสึนามิ
ภาพนี้มีสำเนาอยู่หลายชุด ทั้งที่พิพิธภัณฑ์ศิลปะเมโทรโพลิทัน นิวยอร์ก, พิพิธภัณฑ์บริติช ลอนดอน และที่บ้านของโคลด โมเนท์ ที่จิแวร์นีย์ ประเทศฝรั่งเศส
เดอะสคริปต์
เดอะสคริปต์ () เป็นวงดนตรีสัญชาติไอร์แลนด์มาจากดับลิน ไอร์แลนด์ ก่อตั้งวงในปี ค.ศ. 2001 วงประกอบด้วยนักร้องนำและคีย์บอร์ด แดนนี โอดอนอฮิว มือกีตาร์ มาร์ก ชีแฮน และมือกลอง เกล็น พาวเวอร์ หลังเซ็นสัญญากับค่ายโฟโนจีนิกเรเคิดส์ สังกัดโซนี่มิวสิกเอ็นเตอร์เทนเมนต์ พวกเขาย้ายไปอยู่ลอนดอน และออกอัลบั้มแรกชื่อ "เดอะสคริปต์" ในเดือนสิงหาคม ค.ศ. 2008 มีซิงเกิลที่ประสบความสำเร็จได้แก่ "เดอะแมนฮูคานต์บีมูฟด์" และ "เบรกอีเวน" อัลบั้มขึ้นอันดับหนึ่งในไอร์แลนด์และสหราชอาณาจักร อัลบั้มต่อมาอีกสามอัลบั้ม คือ "ไซนส์แอนด์เฟท" (2010) "#3" (2012) และ"โนซาวด์วิทเอาต์ไซเลนซ์" (2014) ทุกอัลบั้มขึ้นอันดับหนึ่งในไอร์แลนด์และสหราชอาณาจักร ขณะที่อัลบั้มไซนส์แอนด์เฟทเคยขึ้นอันดับสามในสหรัฐ สตูดิโออัลบั้มที่ห้า "ฟรีดอมไชลด์" ออกจำหน่ายในวันที่ 1 กันยายน ค.ศ. 2017 และมีซิงเกิล "เรน" ติดยี่สิบอันดับแรกในสหราชอาณาจักร
เพลงของเดอะสวิฟต์เคยถูกนำไปประกอบรายการโทรทัศน์หลายรายการ เช่น "90210" "โกสต์วิสเปอเรอร์" "เดอะฮิลส์" "วอเทอร์ลูโรด" "อีสต์เอนเดอส์" "เมดอินเชลซี" และ"เดอะแวมไพร์ไดอารีส์" แดนนี โอดอนอฮิว นักร้องนำ เคยเป็นโค้ชในรายการ"เดอะวอยซ์ สหราชอาณาจักร" ฤดูกาลที่ 1 และ 2 ก่อนออกจากรายการเพื่อทำงานกับวง วงได้รับรางวัลเมเทียร์ไอร์แลนด์มิวสิกอะวอดส์สามรางวัล และเวิลด์มิวสิกอะวอดส์สองรางวัล และได้เข้าชิงรางวัลบริตอะวอดส์สองรางวัล
เปตราก
ฟรานเชสโก เปตรากา (; 20 กรกฎาคม ค.ศ. 1304 - 18/19 กรกฎาคม ค.ศ. 1374) หรือที่รู้จักในชื่อภาษาอังกฤษว่า เปตราก เป็นกวีและนักวิชาการชาวอิตาลี หนึ่งในบรรดานักวิชาการในช่วงแรกๆ ของสมัยฟื้นฟูศิลปวิทยา เขาเป็นที่รู้จักยกย่องในฐานะ "บิดาแห่งมนุษยนิยม" จากงานของเปตรากและส่วนประกอบอื่นๆ Pietro Bembo ได้สร้างรูปแบบของภาษาอิตาลีในปัจจุบันขึ้นเมื่อคริสต์ศตวรรษที่ 16
เปตรากได้ชื่อว่าเป็นผู้คิดประดิษฐ์ซอนเน็ต งานกวีนิพนธ์ซอนเน็ตของเขาได้รับยกย่องและเป็นที่รู้จักทั่วไปในยุโรปตลอดยุคเรอเนซองส์ ซึ่งได้กลายเป็นแบบมาตรฐานสำหรับงานกวีนิพนธ์ในยุคต่อมา
ทรูเอเชียนซีรีส์
ทรู เอเชียน ซีรีส์ () เป็นช่องรายการที่ผลิตและออกอากาศทางทรูวิชั่นส์ ซึ่งเป็นช่องรายการภาพยนตร์ชุดจากประเทศต่างๆ ในภูมิภาคเอเชีย โดยออกอากาศเป็นภาษาไทยตลอดยี่สิบสี่ชั่วโมง สามารถรับชมช่องรายการนี้ได้ผ่านทางทรูวิชั่นส์ ช่องที่ 239
ทรู เอเชียน ซีรีส์ เป็นหนึ่งในสามช่องรายการใหม่ที่ผลิตโดยทรูวิชั่นส์ มีการประกาศครั้งแรกในนิตยสาร TrueVisions Magazine ฉบับเดือนสิงหาคม พ.ศ. 2551 พร้อมกับช่อง True Food และ Hay Ha ภายหลังทรูวิชั่นส์ได้แจ้งให้สมาชิกทราบถึงการเรียงลำดับช่องรายการใหม่ในวันที่ 9 กันยายน พ.ศ. 2551 เวลา 00.00 น. พร้อมกับการเพิ่มสองช่องรายการใหม่ ทรู เอเชียน ซีรีส์ และ Hay Ha (ยังไม่มีการประกาศวันออกอากาศของช่อง True Food) ณ ช่อง 22 และ ช่อง 23 ตามลำดับ
ทรู เอเชียน ซีรีส์ ออกอากาศรายการภาพยนตร์ชุดจากเอเชียทั้งเก่าและใหม่ที่ได้รับความนิยมมาแล้วในเกาหลี ญี่ปุ่น ฮ่องกง และไต้หวัน เป็นต้น ซึ่งสมาชิกสามารถรับชมได้ในทุกแพ็คเกจ เฉพาะในระบบดิจิตอลเท่านั้น
เชกสเปียส์ซิสเตอร์
เชกสเปียรส์ ซิสเตอร์ ( เดิมเขียนว่า Shakespeare's Sister) เป็นวงดนตรีแนวซินธ์ป็อป-ร็อก ก่อตั้งวงในปี 1988 โดยอดีตสมาชิกวงบานานารามา คือ ซิโอบาห์น ฟาเฮย์ ที่เป็นทั้งนักร้อง นักแต่งเพลง เป็นวงดนตรีวงแรกของฟาเฮย์หลังจากออกจากบานานารามา ต่อมาในปี 1989 ได้สมาชิกเพิ่มคือ มาร์เซลลา ดีทรอยต์ เข้ามาโดยอยู่ในสังกัดลอนดอนเรกคอร์ดส ในฐานะวงดูโอ
ชื่อวงมาจากเพลงของวงเดอะสมิธส์ ที่ชื่อ "Shakespeare's Sister" ที่มีกล่าวถึงในบทความ "A Room of One's Own" (1929) ของเวอร์จิเนีย วูลฟ์
วงมีเพลงดังคือเพลง "Stay" ที่ขึ้นอันดับหนึ่งในสหราชอาณาจักรนานถึง 8 สัปดาห์ นอกจากนี้วงยังได้รับรางวัลวิดีโอยอดเยี่ยมจากเพลงนี้ จากบริทอวอร์ดส ในปี 1993
2985 เชกสเปียร์
ดาวเคราะห์น้อย 2985 เชกสเปียร์ เป็นดาวเคราะห์น้อยขนาดเล็กที่อยู่ในแถบหลัก ค้นพบโดย เอ็ดเวิร์ด โบเวลล์ ในปี ค.ศ. 1983 ตั้งชื่อตามนามสกุลของ วิลเลียม เชกสเปียร์ นักเขียนบทละครและกวีในยุคเรอเนซองส์ของประเทศอังกฤษ
ดอลลาร์สิงคโปร์
ดอลลาร์สิงคโปร์ เป็นสกุลเงินของประเทศสิงคโปร์ ดอลลาร์สิงคโปร์ย่อด้วยเครื่องหมายดอลลาร์ $ หรือ S$ เพื่อแยกจากเงินสกุลดอลลาร์อื่น ๆ ดอลลาร์สิงคโปร์แบ่งได้เป็น 100 เซนต์
ธนบัตรชุดปัจจุบันได้ถูกนำมาใช้ครั้งแรกใน พ.ศ. 2542 ธนบัตรที่ไม่ถูกใช้ในการหมุนเวียนทั่วไป คือ ธนบัตร 1 และ 500 ดอลลาร์ ส่วนธนบัตรที่ถูกใช้หมุนเวียนทั่วไปมี 7 ชนิด ได้แก่ ธนบัตร 2, 5, 10, 50, 100, 1000 และ 10000 ดอลลาร์
ไช่ ฉิน
ไช่ ฉิน (; ) (22 ธันวาคม พ.ศ. 2500 - ) เป็นนักร้องเพลงโฟล์ก และป็อบชาวไต้หวัน มีบรรพบุรุษมาจากมณฑลหูเป่ย์ สาธารณรัฐประชาชนจีน มีชื่อเสียงจากน้ำเสียงที่ทุ้ม นุ่ม เป็นเอกลักษณ์ จากการร้องเพลงภาษาจีนกลาง และภาษาหมิ่นหนาน ตั้งแต่ทศวรรษ 1970 และปัจจุบันยังเป็นที่นิยมอยู่ในจีนแผ่นดินใหญ่
เพลงที่มีชื่อเสียง เป็นที่รู้จักที่สุดของเธอ คือเพลง "Bei yiwang de shiguang (《被遺忘的時光》, The forgotten times)" เป็นเพลงฮิตในอดีต ที่นิยมนำมาใช้ในการทดสอบเครื่องเสียง และถูกนำมาใช้ในภาพยนตร์เรื่อง 2 คน 2 คม ในปี พ.ศ. 2545
ศาลหลักเมืองฉะเชิงเทรา
ศาลหลักเมืองฉะเชิงเทรา ตั้งอยู่ถนนมรุพงษ์ ตำบลหน้าเมือง อำเภอเมืองฉะเชิงเทรา จังหวัดฉะเชิงเทราอำเภอเมือง จังหวัดฉะเชิงเทรา อยู่ข้างๆกับโรงพยาบาลเมืองฉะเชิงเทรา เป็นศาลหลักเมืองที่ก่อสร้างขึ้นมาใหม่ ภายในบริเวณศาลหลักเมืองมีศาลเจ้าพ่อหลักเมืองตั้งอยู่ จะเป็นศิลปะแบบจีน และภายในศาลหลักเมือง มี เสาหลักอีก 2 เสา เสาแรกสร้างเมื่อ พ.ศ. 2377 ส่วนเสาที่ สอง สร้างเมื่อปี พ.ศ. 2438
อีติ๋มตายแน่
อีติ๋มตายแน่ ออกฉายเมื่อวันที่ 9 ตุลาคม พ.ศ. 2551 กำกับภาพยนตร์โดย ยุทธเลิศ สิปปภาค กำกับศิลป์โดย คชา เรืองทอง ได้เงินทุนจากเสี่ยเจียง สมศักดิ์ เตชะรัตนประเสริฐ จำนวน17 ล้านบาท ในการสร้าง และทำรายได้รวม 29 ล้านบาทเพลงเอกในภาพยนตร์ คือเพลง "รักติ๋มคนเดียว" เป็นเพลงลูกทุ่งที่แต่งโดย ชลธี ธารทอง ขับร้องโดย สายัณห์ สัญญา และได้ถูกนำมาเรียบเรียงดนตรีใหม่และขับร้องใหม่ โดย โยคีเพลย์บอย
เพลงอื่นๆ ที่นำมาใช้ ได้แก่
ยูฟ่าซูเปอร์คัพ
ยูฟ่า ซูเปอร์ คัพ (UEFA Super Cup, ชื่อเดิม ยูโรเปียนซูเปอร์คัพ) เป็นเกมการแข่งขันฟุตบอลสโมสรของทวีปยุโรป ในเดือนสิงหาคม ก่อนหน้าที่ฟุตบอลสโมสรยุโรปฤดูกาลใหม่จะเริ่มต้นขึ้น โดยจะเป็นการแข่งขันกันระหว่างทีมแชมป์ยูฟ่าแชมเปียนส์ลีก หรือยูโรเปียนคัพเดิม กับทีมแชมป์ยูฟ่ายูโรปาลีก หรือยูฟ่าคัพเดิม (เมื่อก่อนจะเป็นทีมแชมป์ยูฟ่าคัพวินเนอร์สคัพ แต่เมื่อถ้วยยูฟ่าคัพวินเนอร์สคัพ ถูกยกเลิกในปี ค.ศ. 1999 จึงให้สิทธิ์นี้แก่ทีมแชมป์ยูฟ่ายูโรปาลีกแทน) ในฤดูกาลก่อนหน้านั้น ซึ่งทีมที่ประสบความสำเร็จสูงสุดของรายการนี้คือ เอซี มิลาน ในเซเรีย อา อิตาลี และบาร์เซโลน่า ในลาลีกา สเปน ที่ได้แชมป์ไป 5 สมัย
ยูฟ่า ซูเปอร์ คัพ หรือยูโรเปี้ยน ซูเปอร์ คัพ เริ่มทำการแข่งขันครั้งแรกในปี ค.ศ. 1972 ผู้ริเริ่มคือ แอนตั้น วิทแคมป์ นักข่าวและผู้อำนวยการด้านกีฬาของหนังสือพิมพ์เดอ เทเลกราฟ ในประเทศเนเธอร์แลนด์ ความคิดนี้เริ่มขึ้นเมื่อดัตช์ โททั่ล ฟุตบอล กำลังเป็นที่นิยมมากในยุโรป และกำลังอยู่ในยุคทองของสโมสรจากเนเธอร์แลนด์ โดยวิทแคมป์เสนอให้นำเอาแชมป์ยูโรเปี้ยน คัพ มาพบกับแชมป์ยูฟ่าคัพวินเนอร์สคัพ
เมื่อทุกสิ่งทุกอย่างพร้อม การแข่งขันรายการใหม่กำลังจะเกิดขึ้น อย่างไรก็ดี ความคิดที่จะเห็นการแข่งขันรายการนี้ เป็นการแข่งขันแบบเป็นทางการของวิทแคมป์ ได้ถูกปฏิเสธโดยประธานของยูฟ่า
แต่ถึงกระนั้น ถ้วยใบนี้ก็ยังยืนยันที่จะเดินหน้าจัดการแข่งขันต่อไป โดยเป็นการแข่งขันแบบเหย้า-เยือน สนับสนุนการเงินโดยหนังสือพิมพ์เดอ เทเลกราฟนั่นเอง ซึ่งอาแจ็กซ์ เอาชนะเรนเจอร์ส คว้าแชมป์สมัยแรกมาครองได้สำเร็จ หลังจากนั้น การแข่งขันรายการนี้จึงได้รับการรับรองจากยูฟ่า
แม้ว่าระบบการแข่งขันแบบเหย้า-เยือนจะยังคงดำเนินต่อไป แต่ในบางปี ยูโรเปี้ยน ซูเปอร์ คัพ ก็ต้องทำการแข่งขันแบบนัดเดียว ด้วยเหตุผลเกี่ยวกับตารางเวลาในการแข่งขันและเหตุผลทางด้านการเมือง และในปี ค.ศ. 1974, 1981 และ 1985 ยูโรเปี้ยน ซูเปอร์ คัพ ไม่มีการแข่งขัน
ตั้งแต่ปี ค.ศ. 1998 เป็นต้นมา ยูโรเปี้ยน ซูเปอร์ คัพ ได้ทำการแข่งขันแบบนัดเดียวรู้ผล ที่สนามสต๊าด หลุยส์ เดอซ์ ในโมนาโก
เมื่อสิ้นสุดฤดูกาล 1998-99 ยูฟ่าได้ยกเลิกการแข่งขันรายการคัพ วินเนอร์ส คัพ และตั้งแต่เริ่มต้นฤดูกาล 1999-2000 ยูโรเปี้ยน ซูเปอร์ คัพ จะเป็นการแข่งขันกันระหว่างทีมแชมป์ยูฟ่า แชมเปี้ยนส์ ลีก (หรือยูโรเปี้ยน คัพ เดิม) กับทีมแชมป์ยูฟ่า ยูโรป้า ลีก (หรือยูฟ่า คัพเดิม)
ถ้วยรางวัลของยูฟ่า ซูเปอร์ คัพ ได้มีการเปลี่ยนแปลงจากเดิมค่อนข้างมาก ถ้วยใบแรกที่มอบให้กับอาแจ็กซ์นั้น มีขนาดใหญ่กว่าถ้วยของยูโรเปี้ยน คัพ ถ้วยรางวัลรุ่นต่อมามีลักษณะเล็กที่สุดในบรรดาถ้วยรางวัลของฟุตบอลสโมสรยุโรป โดยมีน้ำหนักเพียง 5 ก.ก. และสูง 42.5 ซ.ม. (ถ้วยรางวัลของยูฟ่า แชมเปี้ยนส์ ลีก หนัก 8 ก.ก. และถ้วยรางวัลของยูฟ่า คัพ หนัก 15 ก.ก.) และในปัจจุบัน ถ้วยรางวัลใหม่ของยูฟ่า ซูเปอร์ คัพ มีน้ำหนักอยู่ที่ 12.2 ก.ก.
เช่นเดียวกับถ้วยรางวัลอื่นๆของยูฟ่า สโมสรที่ได้แชมป์ 3 สมัยซ้อนหรือได้แชมป์ครบ 5 สมัย จะได้รับถ้วยรางวัลยูฟ่า ซูเปอร์ คัพ ไปเป็นกรรมสิทธิ์ของสโมสรนั้นโดยถาวร เช่นเดียวกับมิลาน ที่ได้ไปเมื่อปี 2007
กำเนิดรักก้องโลก
กำเนิดรักก้องโลก () เป็นภาพยนตร์โรแมนติกคอเมดี/ดรามา กำกับโดยจอห์น แมดเดน และร่วมเขียนบทโดยทอม สต็อปพาร์ดที่เคยประสบความสำเร็จจากละครเวทีเรื่อง Rosencrantz & Guildenstern Are Dead
ภาพยนตร์มีเนื้อเรื่องที่แต่งขึ้น ถึงแม้ว่าตัวละครแต่ละตัวจะมีอยู่จริง นอกจากนี้ บุคลิก บทพูด โครงเรื่อง ก็อ้างอิงมาจากบทประพันธ์ของเชกสเปียร์ด้วย
ภาพยนตร์เรื่องนี้ได้รับรางวัลที่สำคัญดังต่อไปนี้
และถือเป็นภาพยนตร์แนวคอเมดีเรื่องแรกทีได้รับรางวัลออสการ์ถัดจากเรื่อง "Annie Hall" (1977)
โบริส บาเยโค
โบริส บาเยโค (; เกิด 8 มกราคม พ.ศ. 2484 ที่ลิมา, ประเทศเปรู) เป็นนักจิตรกร/นักเขียนภาพแฟนตาซี ชาวเปรู
การตายเฉพาะส่วน
การตายเฉพาะส่วน (; มาจากภาษา "Nekros" ตาย) เป็นการตายของเซลล์และเนื้อเยื่อซึ่งจะมีกระบวนการเปลี่ยนแปลงต่อเนื่องตามมาอย่างมาก ได้แก่การบวมของเซลล์, การย่อยสลายโครมาติน, และการเสื่อมสภาพของเยื่อหุ้มเซลล์และเยื่อหุ้มออร์แกเนลล์ ในระยะต่อมาจะเกิดการย่อยสลายดีเอ็นเอ, การเกิดช่องว่าง (vacuolation) ของเอนโดพลาสมิกเรติคูลัม (endoplasmic reticulum) , การสลายของออร์แกเนลล์, และเกิดการสลายเซลล์ หลังจากเยื่อหุ้มเซลล์แตกสลายจะมีการปล่อยองค์ประกอบภายในเซลล์ซึ่งทำให้เกิดการอักเสบ กระบวนการดังกล่าวแยกออกจากการเปลี่ยนแปลงหลังการตาย (Postmortem change) และจากการคงสภาพเนื้อเยื่อโดยฟอร์มาลิน
การตายของเซลล์แบบนี้แตกต่างจากการตายแบบอะพอพโทซิส (apoptosis) เพราะซากของเซลล์จะถูกเซลล์กลืนกิน (phagocyte) ของระบบภูมิคุ้มกันเข้ามากำจัดได้ยากเนื่องจากการตายเฉพาะส่วนไม่มีการส่งสัญญาณของเซลล์ (cell signals) ซึ่งกระตุ้นให้เซลล์กลืนกินข้างเคียงเข้ามาจัดการซาก ทำให้ระบบภูมิคุ้มกันไม่สามารถจะระบุตำแหน่งของการตายและไม่สามารถนำองค์ประกอบของเซลล์ที่ตายกลับมาใช้ใหม่ดังเช่นการตายแบบอะพอพโทซิส
สาเหตุของการตายเฉพาะส่วนได้แก่การได้รับการบาดเจ็บ การติดเชื้อ มะเร็ง เนื้อตายเหตุขาดเลือด (infarction) สารพิษ และการอักเสบอย่างต่อเนื่อง การทำลายระบบที่จำเป็นภายในเซลล์อย่างรุนแรงจะทำให้เกิดการกระตุ้นการทำลายระบบอื่นๆ ภายในเซลล์เป็นลูกโซ่ เรียกว่า "cascade of effects" การตายเฉพาะส่วนอาจเกิดขึ้นจากการดูแลบริเวณบาดแผลอย่างไม่เหมาะสม การตายแบบนี้จะมีการหลั่งเอนไซม์พิเศษที่เก็บเอาไว้ในไลโซโซม (lysosome) ซึ่งสามารถย่อยสลายองค์ประกอบของเซลล์หรือย่อยสลายทั้งเซลล์ หลังจากที่เซลล์ได้รับความบาดเจ็บจะมีการสลายเยื่อหุ้มไลโซโซมเป็นการเริ่มต้นลูกโซ่ปฏิกิริยาซึ่งทำให้เกิดการปล่อยเอนไซม์ออกมา และออกมายังภายนอกเซลล์จึงทำให้เกิดการทำลายเซลล์ข้างเคียงด้วย ซึ่งต่างจากการตายแบบอะพอพโทซิส
ในการตัดเนื้อออกตรวจ (biopsy) กระบวนการ fixation เนื้อเยื่อหรือการแช่เย็นจะช่วยหยุดปฏิกิริยาการตายเฉพาะส่วน ในงูพิษและแมงมุมหลายชนิดสามารถผลิตสารพิษซึ่งทำให้เนื้อเยื่อบริเวณถูกกัดเกิดการตายเฉพาะส่วนได้
ลักษณะการตายเฉพาะส่วนของเนื้อเยื่อแบ่งออกเป็น 7 รูปแบบเด่นๆ ได้ดังนี้
รายชื่อตอน ซีเอสไอ: ไมแอมี
นี่คือรายชื่อตอนและวันที่ออกอากาศของ ในสหรัฐอเมริกา.
ซีซั่นที่ 1,2 และ 3 มีทั้งหมด 24 ตอน, ซีซั่นที่ 4 มีทั้งหมด 25 ตอน, ซีซั่นที่ 5 มีทั้งหมด 24 ตอน, ซีซั่นที่ 6 มีทั้งหมด 21 ตอน, ซีซั่นที่ 7 มีทั้งหมด 25 ตอน, ซีซั่นที่ 8 มีทั้งหมด 24 ตอน, ซีซั่นที่ 9 มีทั้งหมด 22 ตอน และซีซั่นที่ 10 มีทั้งหมด 19 ตอน.
ชื่อตอนภาษาไทย มาจากการออกอากาศของช่อง AXN ของ True Visions.
ซีเอสไอ: ไมแอมี ออกอากาศทั้งหมด 232 ตอน. โดยออกอากาศครั้งสุดท้ายวันที่ 8 เมษายน พ.ศ. 2555.
Coagulative necrosis
Coagulative Necrosis เป็นการตายของเซลล์ที่มักเกิดจากการขาดเลือดเฉพาะที่ (ischemia) หรือเนื้อตายเหตุขาดเลือด (infarction) ลักษณะของเซลล์ภายใต้กล้องจุลทรรศน์ชนิดแสงคือบริเวณเนื้อตายยังคงโครงสร้างเดิมไว้แต่นิวเคลียสหายหรือเสียรูปไป หากเนื้อเยื่อโดยรอบยังคงมีเซลล์ชนิดที่เรียกว่า labile cell อยู่ก็จะสามารถแบ่งตัวเพิ่มจำนวนเพื่อซ่อมแซมเนื้อเยื่อที่ตายได้
สาเหตุส่วนใหญ่ของการตายแบบ coagulative necrosis คือเกิดจากภาวะเลือดมีออกซิเจนน้อย (hypoxia) ซึ่งไม่เกี่ยวข้องกับการบาดเจ็บทางกายภาพ (physical trauma) , ชีวพิษ (toxins) , หรือการตอบสนองทางภูมิคุ้มกันอย่างเฉียบพลันหรือเรื้อรัง การขาดออกซิเจนของเนื้อเยื่อทำให้เซลล์ตายในบริเวณที่หลอดเลือดไม่สามารถส่งเลือดและสารอาหารที่จำเป็นเข้าไปเลี้ยงได้ ที่ต้องทราบคือการขาดเลือดในเนื้อเยื่อส่วนใหญ่ในร่างกายทำให้เกิดการตายแบบ coagulative necrosis แต่เนื้อเยื่อในระบบประสาทกลางเช่นสมองเมื่อขาดเลือดจะทำให้เกิดเนื้อตายแบบ liquefactive necrosis เนื่องจากเนื้อเยื่อส่วนนั้นมีโครงสร้างค้ำจุนน้อย
ลักษณะที่มองเห็นได้ด้วยตาเปล่าของบริเวณเนื้อตายแบบ coagulative necrosis คือมีสีซีดแตกต่างจากเนื้อเยื่อรอบนอก และผิวหน้าตัดมีลักษณะแห้ง ในระยะต่อมาเนื้อเยื่ออาจเปลี่ยนเป็นสีแดงจากการตอบสนองโดยการอักเสบ เซลล์รอบนอกที่มีชีวิตอยู่สามารถเข้ามาช่วยแบ่งตัวทดแทนเนื้อเยื่อที่ตายได้เว้นเสียแต่ว่าเซลล์เหล่านั้นจะเป็น stable cell หรือ permanent cell
เนื้อเยื่อที่ย้อมสี H&E เมื่อดูใต้กล้องจุลทรรศน์จะเห็นเนื้อเยื่อที่ไม่มีนิวเคลียสและโครงสร้างเดิมของเนื้อเยื่อถูกทำลายไปเล็กน้อย จึงมีลักษณะที่เรียกกันว่า "ghost cells" เนื้อเยื่ออาจถูกย้อมติดสีน้อยลงเนื่องจากนิวเคลียสที่ถูกย่อยสลายจะไม่ติดสีม่วงเข้มเมื่อย้อมด้วยฮีมาทอกซิลิน (hematoxylin) และโครงสร้างไซโทพลาซึมที่หายไปจะลดจำนวนโปรตีนภายในเซลล์ จึงย้อมติดสีชมพูเข้มของอีโอซินน้อยลง
เมื่อเนื้อเยื่อเกิดการตาย เซลล์ที่อยู่ข้างเคียงชนิดที่เป็น Labile cells จะสามารถแบ่งเซลล์เพื่อทดแทนเซลล์ที่ตายได้ Labile cell เป็นเซลล์ที่มีคุณสมบัติสามารถแบ่งเซลล์แบบไมโทซิสต่อเนื่องเพื่อซ่อมแซมเนื้อเยื่อซึ่งจะพบในเนื้อเยื่อบางชนิด ในขณะที่เซลล์อีกประเภทหนึ่งคือ stable และ permanent cells ที่อยู่ข้างเคียง เช่น เซลล์ประสาทและเซลล์กล้ามเนื้อหัวใจจะไม่สามารถแบ่งตัวเพื่อทดแทนเซลล์ที่ตายได้ นอกจากนี้ไฟโบรบลาสต์ (fibroblast) จะสามารถเคลื่อนที่เข้ามาในบริเวณที่เกิดการตายเพื่อสร้างเนื้อเยื่อเส้นใยเกิดเป็นพังผืด (fibrosis) หรือแผลเป็น (scarring) ในบริเวณที่ Labile cell ไม่สามารถแบ่งตัวและทดแทนเนื้อเยื่อที่ตายได้